Protest penzionera i radnika PKB ispred Predsedništva – Gerila\nGerila > Politika > Protest penzionera i radnika PKB ispred Predsedništva\nProtest penzionera i radnika PKB ispred Predsedništva\nobjavljeno na Feb. 22, 2020 u 12:55 pm\nIzvor: novinarska agencija BETA\nFoto: novinarska agencija BETA\nDanas su ispred zgrade Predsedništva Srbije protestovali penzioneri i bivši radnici Poljoprivredne korporacije Beograd (PKB) i tom prilikom blokirali saobraćaj, a kao razlog naveli su to da im nije isplaćena nadoknada na ime akcija prilikom privatizacije tog preduzeća.\nPodsećamo da su im predstavnici Vlade Srbije prošle godine obećali sudsko poravnanje do koga još uvek nije došlo.\nUdruženje 3.000 penzionera i bivših radnika PKB je dodatno uznemirilo to što je 13. februara peti put odloženo pripremno ročište po tužbi za isplatu te nadokanade koju su pokrenuli prošle godine.\nAdvokat Udruženja Saša Gemaljević za Betu je rekao da je u decembru sudsko poravnanje najpre inicirao šef poslaničke grupe SNS Aleksandar Martinović, a zatim su predstavnici Udruženja razgovarali i sa premijerkom Anom Brnabić i ministrom privrede Goranom Kneževićem. Oni su rekli da je radnicima učinjena nepravda i da bi trebalo napraviti sudsko poravnanje, ali to do sada nije realizovano.\n“Pretpostavljam da su samo hteli da umire te ljude jer 80 odsto njih su pristalice SNS i tako kupe vreme do izbora”, rekao je Gemaljević.\nGemaljević je rekao da je ročište odloženo “bespotrebno i neosnovano da bi se državno pravobranilaštvo pismeno izjasnilo o predloženim svedocima i okolnostima na koje trebalo da se izjasni još 6. sptembra 2019. godine”.\nPotpresednik tadašnje Vlade Srbije Ivica Dačić, ministar privrede Goran Knežević i državni sekretar Dragan Stevanović predloženi su kao svedoci u postupku.\nPrivatizacijom i potpisivanjem kupoprodajnog ugovora sa Al Dahrom kao prodavac se, prema rečima Gemaljevića, pojavio sam PKB, a izostala je država Srbija zbog čega ugovor nije validan.\nOn je rekao da je za svedoka predložio i predsednika Srbije Aleksandra Vučića koji je 2015. godine bio premijer kada je donet zaključak da državno pravobranilaštvo ne pokreće upravne sporove protiv drugostepenih odluka Ministarstva gradjevinarstva, saobraćaja i infrastrukture kojima je PKB uknjižen kao privatni vlasnik imovine, a do tada je PKB imao pravo korišćenja imovine, a vlasnik je bila država Srbija.\n“Na taj način je trasiran put za buduću privatizaciju PKB”, rekao je Gemaljević koji je za svedoka predložio i Vojina Lazarevića, odgovorno lice u Al Dahri kako bi objasnio da li je isplaćena celokupna kupoprodajna cena i kome je novac uplaćen, obzirom na informaciju da je usmeren u budžet Srbije, iako nije potpisnik ugovora”, rekao je Gemaljević.\nZa svedoka je, kako je rekao, predložio i bivšeg direktora PKB Momčila Jokovića da objasni pod kojim je okolnostima obavljena privatizacija i kome je dat novac, kao i Milana Veljovića, potpisnika sporazuma kojim je celokupni društveni kapital 2009. godine prešao u državni, a po tadašnjem Zakonu o privatizaciji trebalo je odvojiti 15 odsto za akcije radnicima.\nGemaljević je rekao da je za svedoka predložio i bivšeg direktora Republičke direkcije za imovinu Srbije Bratislava Pejkovića da na sudu objasni zašto nije izdvojeno radnicima 15 odsto kapitala kada je društveni kapital prevodjen u državni.\nPoljoprivredna korporacija Beograd (PKB) privatizovana je prema objašnjenju Ministarstva privrede po modelu prodaje dela imovine i kapitala u vlasništvu Srbije i Akcionarskog fonda u zavisnim društvima Eko-lab, PKB Agroekonomik. Prodati deo firme čini oko 17.000 hektara zemlje, stočni fond od preko 17.000 grla stoke, poljoprivredne mašine i druga oprema za oko 122 miliona evra.\nKraj epohe – SNS i SPS se razišli\nMigranti na tapeti desničara – Boško Obradović ne zaostaje za njima


Đorđe Vukadinović: Pre 2012. i Briselskog sporazuma ROSU nije mogao ovako da vršlja po severu KiM; Da li još uvek važi da svako rešenje za KiM mora biti u skladu sa Ustavom i Rezolucijom 1244? | Hronika\nPočetna strana > Hronika > Đorđe Vukadinović: Pre 2012. i Briselskog sporazuma ROSU nije mogao ovako da vršlja po severu KiM; Da li još uvek važi da svako rešenje za KiM mora biti u skladu sa Ustavom i Rezolucijom 1244?\nĐorđe Vukadinović iz opozicione poslaničke grupe Pokret za spas Srbije-Nova Srbija rekao je da je upad specijalnih snaga na sever Kosova omogućen Briselskim sporazumom koji je potpisala aktuelna vlast predvođena Srpskom naprednom strankom i Aleksadrom Vučićem.\n"Do Briselskog sporazuma nije mogao ROSU da vršlja po severu Kosova. Žigošete prethodnike za probleme na Kosovu i ukazujete na njihove greške i propuste, ali i da ste u potpunosti u pravu potpuno je jasno da su svi ti prethodni i (Slobodan) Milošević i (Vojislav) Koštunica i (Boris) Tadić i (Zoran) Đinđić pravili razne greške, ali za sve to vreme Kosovska policija nije mogla preko Ibra", rekao je Vukadinović na sednici Skupštine Srbije o Kosovu.\n"A sada tamo vršljalu kosovski specijalci kada im se prohte, a vi sada možete samo da širiti ruke i da pozivate kolege iz međunarodne zajednice koji kažu to je legitimna akcija policije koja se bori protiv krimila", kazao je Vukadinović i dodao da sada vidi jedino da je Srbija nemoćna.\nDodao je da je na sednicu došao da čuje šta je taj kompromis o kome Vučić govori, ne u smisli detalja i tačnog plana, ali bar da se iznesu crvene linije.\nVukadinović je kazao i da je 2013. godine Skupština Srbije donela Rezoluciju u kojoj jasno i glasno piše da svako rešenje pitanje o status Kosova mora da bude u skladu sa Ustavom Srbije i Rezolucijom Saveta bezbednosti UN 1244.\n"To je obavezujući dokument ove Skupštine Srbije i moje pitanje je da li je rezolucija na snazi, da li će danas biti glasanje o nečem drugom i da li i dalje stojite iza ovoga, i država i Vlada Srbije, da svako rešenje mora da bude u skladu sa Ustavom i Rezolucijom 1244", upitao je Vukadinović.\nOn je kazao da kada neko govori da na Kosovu Srbija "nema ništa onda ništa ne može ni da dobije", a da bi po njemu crvna linija trebalo da budu Ustav i Rezolucija 1244.\nUpitao je Vučića i da li se oseća odgovornim zbog toga što nisu ispunjene sve obaveze iz Briselskog sporazuma odnosno stvaranje zajednice srpskih opština.


Nedimović: "Neophodna komunikacija države sa preduzetnicima" - Domaćinska kuća\nNedimović: “Neophodna komunikacija države sa preduzetnicima”\nKomentari: Nema komentar\nKuća » Nedimović: “Neophodna komunikacija države sa preduzetnicima”\nMinistar poljoprivrede Branislav Nedimović je ukazao na značaj osnivanja garancijskih fondova za poljoprivredu, ali i za preduzetništvo u celini.\n“U proseku od 10 startapova uspeju tri – ne postoji zemlja u kojoj svaki startap koji se pokrene uspeva. To je pokazatelj da je neophodna aktivna komunikacija države sa preduzetnicima”, rekao je Nedimović na konferenciji o porodičnom preduzetništvu Srbije, BiH i Crne Gore na Jahorini, pod pokroviteljstvom Vlade Republike Srpske i Razvojne agencije Srbije.\nUčesnici konferencije su se saglasili da je potrebno omogućiti povoljan poslovni ambijent – smanjenje fiskalnih i parafiskalnih nameta, posebno za početnike u prvim godina poslovanja na svim nivoima, od lokalnog do državnog, saopštilo je udruženje Centar za tranziciju i ljudska prava “Spektar”.\nTakođe, da je potrebno da država uspostavi jasna pravila i jednak tretman svih učesnika na tržištu, kao i edukaciju na svim nivoima, zatim olakšati pristup povoljnim izvorima finansiranja od strane poslovnih i investicionih banaka, fondova, posebno kada su u pitanju krediti i državne subvencije.\nNeophodna su i nova rešenja i programi edukacija u obrazovnom sistemu kako bi se prevauzišao jedan od najvećih problema – nedostatak kvalitetnih kadrova.\nPokrenuta je inicijativa Republike Srpske da se naredna regionalna konferencija o porodičnom preduzetništvu sledeće godine proširi većim brojem zemalja regiona.\nUčesnici su saglasni i da bi turizam i usluge trebalo da budu izvozna grana.\nDržavni sekretar Ministarstva građevinarstva, saobraćaja i infrastrukture Srbije Nenad Ivanišević rekao je da Vlada Srbije stvara povoljno poslovno okruženje za privatan biznis.\n“Nastavićemo da stvaramo povoljno okruženje, da ostvarujemo napredak. Za preduzetništvo je svakako važno regionalno povezivanje – Srbija jeste regionalni lider i spremna je da se povezuje sa regionalnim privrednim društvima, ali i na nivou države”, rekao je Ivanišević.\nMinistar trgovine i turizma Republike Srpske Predrag Gluhaković je rekao da druga Regionalna konferencija o porodičnom preduzetništvu Srbije, BiH i Crne Gore predstavlja odličan način i put za unapređenje poslovanja porodičnog preduzetništva.\n“Imamo želju da vidimo kako da damo još snažniji zamah razvoju porodičnog preduzetništva, sa akcentom na veće učešće žena i njihovo liderstvo. Naš cilj jeste i stvaranje svojevrsnog regionalnog klastera i poslovnog inkubatora za razvoj porodičnog preduzetništva”, precizirao je Gluhaković.\nOn je naglasio da Republika Srpska ima Strategiju za razvoj malih i srednjih preduzeća do 2022. godine, da je otvorila niz mogućnosti za razvoj zanatskog preduzetništva posredstvom zanatsko-preduzetničke komore, kao i da je obezbedila podsticaje za zapošljavanje u porodičnom biznisu.\nMinistar za ekonomske odnose i regionalnu saradnju u Vladi Republike Srpske Zlatan Klokić smatra da su porodične firme operativnije i da se lakše odlučuju za nove poduhvate, ali da velika odgovornost leži na institucijama, gde one moraju da stvore povoljno poslovno okruženje i podršku firmama.\n“Kroz kontinuiranu edukaciju potrebno je da porodično preduzetništvo osigura kontinuitet koji prevazilazi prvu generaciju osnivača i obezbedi razvoj i zapošljavanje u firmi porodičnog biznisa”, istakao je Klokić.\nDržavni sekretar u ministarstvu održivog razvoja i turizma u Vladi Crne Gore Damir Davidović je istakao da su veoma važni finansijski podsticaji kada su u pitanju porodična preduzeća i da velike kompanije mogu da prežive kretanja i finansijske gubitke, mala i srednja preduzeća znatno manje.\n“Osim povoljnih izvora finansiranja, samim stvaranjem povoljnih uslova i stabilnosti pri razvijanje i održavanju biznisa, preduzetnik će biti ohrabren i motivisan da se upusti ili da ostane u preduzetničkim vodama”, kazao je Davidović.\nMinistar rada i boračko-invalidske zaštite Republike Srpske Milenko Savanović rekao je da Srpska rezultatima, posebno u prošloj i ovoj godini, pokazuje da ostvaruje privredni rast, a da doprinos tome daje i privatno preduzetništvo, kako pojedinačni, tako i porodični biznis.\n“Porodično preduzetništo je veoma fleksibilno kada je riječ o ekonomiji, i mi sa stanovišta Vlade i drugih institucija Srpske nastojimo da podržimo, u skladu sa realnim mogućnostima, razvoj porodičnog biznisa stvaranjem povoljnih zakonskih uslova koji omogućavaju stranim investitorima i banakarima da budu podrška tim nastojanjima”, istakao je Savanović.\nBroj pregleda: 459\nBranislav Nedimović, Konferencija na Jahorini, Porodično preduzetništvo, REGIONALNA KONFERENCIJA\nPrevPrethodnaKoje se voće najviše kupuje na Kvantašu\nSledećaKako se prilazi pčelinjaku u ovom perioduNext\nŠta donosi najveću zaradu\nMinistarstvo poljoprivrede: Tele umesto novca\nEvo najave za subvencije po košnicu u 2020.godini\nNova podsticajna sredstva\nBranislav Nedimović: Spektar mera za podsticaj\nDa li treba osigurati obradive površine\nNajnovije na potalu\nZavršen najuspešniji događaj u regionu\nZadrugama bespovratno 50 miliona za nabavku savremene opreme\nKonkurs za sufinansiranje projekata\nKako poboljšati plodnost zemljišta\nUvodi se kaucija na jogurt i mleko\nEvo zašto su Sudbina i Vihor odlična vina\nCopyright © 2020 Domaćinska kuća


Hapšenja zbog marketinškog kriminala u BiH - CIN\nAgencija za istrage i zaštitu (SIPA) uhapsila je i čelnike sarajevske marketinške agencije SV-RSA Nevena i Belmu Kulenović, direktora TV Mreže Plus Darka Aleksića i Lajlu Torlak, glavnu urednicu i direktoricu Marketinga TV PINK BiH. Naloženo je i hapšenje Ejuba Kučuka i Senada Zaimovića, direktora marketinških agencija Mita Group i Fabrika iz Sarajeva te Sanjina Kulenovića.\nDevet osumnjičenih je bilo udruženo u kriminalnu grupu koja je na osnovu krivotvorenih ili štetnih ugovora i faktura stekla nezakonitu imovinsku korist u iznosu većem od 5 miliona eura. Novac je utrošen za navodni otkup TV prava i usluga, ali ugovorene obaveze uglavnom nisu bile ostvarene, saopćeno je iz SIPA-e.\nTužilaštvo navodi da je grupa osumnjičena za: zloupotrebu položaja ili ovlasti, sklapanje štetnih ugovora, porezne utaje, pranje novca i nezakonite transakcije u višemilionskim iznosima.\nPrema pisanju domaća štampe, direktori Eroneta su, uz ostalo, sklapali ugovore sa sarajevskom merketinškom agencijom SV-RSA. Uplate su signirane na nerezidentne račune ove firme u Sloveniji, da bi nakon toga preko off-shore kompanije iz Gibraltara novac završavao na tajnim računima čelnika HT Eroneta u Austriji.\nPolicija je tokom dana pretresla 17 stanova, poslovnih prostora i drugih objekata u Sarajevu, Banjoj Luci, Mostaru, Posušju i Grudama.\nBosanskohercegovačko Tužilaštvo navodi da im u istrazi pomažu policije i pravosuđe Republike Slovenije i Republike Hrvatske.


Makedonska opozicija traži pritvor za specijalnu tužiteljku Janevu, Zaev da se sve ispita – NovostiDana.rs\n„Kompromitovano Specijalno tužilaštvo za prisluškivane razgovore je završena stvar, a prvi korak odmah treba da bude pritvor za Katicu Janevu i sve umešane u ovaj kriminalni oktopod“, rekao je predsednik VMRO DPMNE na konferenciji za novinare.\nMickoski je rekao da ne veruje da je ceo slučaj u kojem je za iznudu i pranje novca osumnjičen čelnik kablovske televizije 1TV Bojan Jovanovski, poznat pod estradnim imenom Boki 13, „bio moguć bez podrške vrha vlasti“.\nPo njegovom mišljenju, hapšenje Jovanovaskog i još jednog biznismena, „predstavlja pozorište da se spasu pravi naručioci takvog kriminala, da se zaštiti koliko je moguće izvršilac Katica Janeva i da se ne dozna kakva monstruzna garnitura vlada zemljom“.\nPremijer Severne Makedonije Zoran Zaev odgovio je Mickoskom da se otvaranje slučaja u medijima, popularno nazvanom „reket“, „jasno demonstrira nedvosmislena borba protiv organizovanog kriminala i korupcije i vraća poverenje u pravnu državu i vladavinu prava“.\nLider vladajućeg SDSM zatražio je da Tužilaštvo za organizovani krminal, koje je pokrenulo tu istragu, „jasno kaže kakva je umešanost Katice Janeve, da bi se sprečile špekulacije koje se zloupotebljavaju za političke igre“.\n„Ukoliko se pojave čvrsti dokazi sigurno je da će istraga biti proširena, ali sada stvarno ne mogu da špekulišem i bilo bi neozbiljno da kažem u kojem pravcu može da nas odvede istraga”, rekla je tužiteljka za organizovani kriminal i korupciju Severne Makedonije.\nHapšenju Jovanovskog prethodilo je više tekstova koje je u junu objavio glavni urednik portala Plus info Branko Geroski u kojim Bokija 13, ne navodeći njegovo direktno ime, sumnjiči za „reket“, kao i za ucenu pomoću takozvanih priusluškivanih ragovora.


99 proizvoda dm robne marke po 99 RSD\nKupovina kao način očuvanja okoline?\nCilj kampanje je bio podizanje svesti o štetnom uticaju sunca i adekvatnoj zaštiti kože odraslih i dece u letnjem periodu. Posetioci su imali prilike da testiraju SUNDANCE proizvode prema svom tipu kože, a svi zainteresovani su mogli besplatno da pregledaju mladeže kod dermatologa.\nVeoma je važno da podelimo informaciju da je 5% od ukupnog broja pregledanih posetilaca upućeno na dalje analize, pa se nadamo da će ovi preventivni pregledi pomoći u ranom otkrivanju bolesti i uspešnom lečenju istih. Verujemo da će ovakve inicijative doprineti povećanju svesti o potrebi za redovnim obavljanjem dermatoloških pregleda.\nDruženje u oba grada krasila je sjajna atmosfera i pozitivna energija prisutnih, koji su uživali u dobroj muzici, zabavi i poklonima koje je pripremio dm. Najmlađi posetioci Štranda uživali su u pozorišnoj predstavi, dok su mališani iz Beograda svima pružili mnogo razloga za osmehe učešćem u Igrama bez granica. Na Adi su nam se pridružili i Dr Nada Macura, koja je podržala našu kampanju i delila korisne savete posetiocima, kao i kajakaši koji su se potrudili da celokupno dešavanje bude još atraktivnije.\nKampanju je pratila i humanitarna aktivnost u periodu od 06.07. do 19.07.2015. u sklopu koje je kompanija dm, u saradnji sa partnerima, donirala 10 dinara od prodaje svakog proizvoda sunčane kozmetike dečjem odeljenju Instituta za onkologiju i radiologiju Srbije u Beogradu i Institutu za zdravstvenu zaštitu dece i omladine u Novom Sadu.\nBudite nam bezbedni na suncu!


Ko je bio Milan Kosanović: Veliki trener zadužen za bisere\nTužne vesti potresle su srpski fudbal, Milan Kosanović prerano je otišao, a pored toga što je bio sjajan trener, bio je još bolji čovek. Zdravstveno stanje uspešnog trenera se, nakon prvih simptoma koronavirusa, iznenada pogoršalo, pa je u sredu hitno hospitalizovan u KBC ...\nSportski direktor FK Vojvodina Milan Kosanović preminuo od korone\nPartizan se oprostio od Milana Kosanovića\nRTS - Nova - B92 - Informer - Mondo\nU sredu je primljen u bolnicu Kosanovićevo zdravstveno stanje, nakon prvih simptoma, iznenada se zakomplikovalo, pa je morao da bude hospitalizovan. Uskoro opširnije... Budite bolje informisani od drugih, PREUZMITE MONDO MOBILNU APLIKACIJU .\nSportski direktor Vojvodine Milan Kosanović (50) preminuo je u Kliničko-bolničkom centru u Novom Sadu od posledica korona virusa. Nekadašnji asistent Vladana Miljevića u Crvenoj zvezdi, prebačen je na bolničko lečenje, zbog komplikacija izazvanih korona virusom i nalazio se na ...\nMozzart Sport - Telegraf - Srbija Danas\nNekadašnji asistent Vladana Miljevića u Crvenoj zvezdi, prebačen je u sredu na bolničko lečenje, zbog komplikacija izazvanih korona virusom i nalazio se na intenzivnoj nezi, ali na kraju nije izdržao. Radilo se o velikom stručnjaku, koji je iznedrio veliki broj igrača iz ...\nZAR JE MOGUĆE: Još jedna prerana smrt - preminuo Milan Kosanović


Vidim šta hoćeš da kažeš: Priručnici za nastavnike: SveZaKucu.rs Prodaja, Cena, Beograd, Srbija\nKarakteristike proizvoda: Vidim šta hoćeš da kažeš\nAutor Stiv Molin\nOpis proizvoda: Vidim šta hoćeš da kažeš\nDeca i vizuelne informacije.\nAutor ove knjige prikazuje način učenja koji od đaka traži da komuniciraju koristeći vizuelne tekstove. Na preko stotinu primera on nam pokazuje kako đaci neke sadržaje mogu bolje da iskažu kroz vizuelne tekstove nego isključivo na konvencionalan način – verbalnim tekstom. Pošto se vizuelna pismenost tiče svih predmetnih područja, učitelji i nastavnici osnovnih škola će u knjizi "Vidim šta hoćeš da kažeš" naći koristan izvor informacija i ideja, koje će im pomoći da na najbolji način realizuju ciljeve i zadatke koje pred njih postavlja nastavni program.\nIzdiktirajte operateru šifru proizvoda - šifra ovog proizvoda je: 10988\nSifra 10988, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 10988, 2, Pavle Milosevic, Obalska 18, 11000, Beograd, 063123123, pavmi@szk.com


Na Olimpijske igre će ići 169 ruskih sportista - Sputnjik Srbija\n11:55 10 April 2020\nNa Olimpijske igre će ići 169 ruskih sportista\n18:05 25.01.2018 (osveženo 18:20 25.01.2018) Preuzmite kraći link\nPrvi potpredsednik Olimpijskog komiteta Rusije Stanislav Pozdnjakov saopštio je da će na Olimpijskim igrama 2018. godine u južnokorejski Pjongčang otići 169 ruskih sportista.\nMOK objavio spisak kriterijuma za ruske sportiste na OI\n„U ovom trenutku zajedno sa nacionalnim i međunarodnim federacijama biće usvojen zahtev za učešće na Olimpijskim igrama za 169 sportista. Nažalost, najveći sportisti nisu ušli na spisak“, izjavio je Pozdnjakov.\nNavedeno je da će delegaciju činiti 340 osoba.\nKako je saopštio ministar sporta Rusije Plavel Kolobkov sportisti sami mogu da odluče da li će učestvovati na Olimpijskim igrama.\nOn je dodao da će za sportiste koji ne idu na Olimpijske igre biti organizovana druga takmičenja sa inostranim kolegama.\nPrema rečima Pozdnjakova u ovom trenutku nema nijednog odbijanja.\nMOK je u decembru doneo odluku da „čisti“ ruski sportisti mogu da idu na Olimpijske igre u Pjongčang, ali samo pod olimpijskom zastavom i u statusu „olimpijskih sportista iz Rusije“. Kasnije je Olimpijska skupština podržala nameru ruskih sportista da nastupaju na Olimpijskim igrama 2018. godine pod olimpijskom zastavom.\n11:54 Vučić: Slušam lekare, biću testiran ako bude potrebe\n11:45 Pandemija uživo: Broj zaraženih u Rusiji u protekla 24 sata porastao za 1.786\n11:26 Vučić: Do 20. aprila se rešava naša sudbina prema virusu\n11:15 Dačić priznao: Očekivali smo veću pomoć od EU ― Srbija će preispitati njeno funkcionisanje\n11:14 Ukrajina kod Krima testirala raketu; Poslanik: Nije pretnja po Krimski most


Narodni univerzitet na evropskom razvojnom putu\nPočetna/BIZNIS/Narodni univerzitet na evropskom razvojnom putu\nSana Life 7. oktobra 2019.\tBIZNIS, KATEDRA, ZANIMLJIVOSTI Ostavite komentar\nNarodni univerzitet u Nišu usvojo je “Evropski razvojni plan” kao dokument koji postavlja ciljeve rada ove ustanove u narednom petogodišnjem periodu.\nOsnovni pravac i vizija daljeg razvoja Narodnog univerziteta Niš je poboljšanje znanja iz izrade EU projekata ali i podoljšanje rada sa osetljivim grupama stanovništva, izjavila je direktorka ove ustanove Marija Ranđelović.\nOna ističe da je u ovom trenutku neophodna transformacije jedne od najstarijih obrazovnih institucija u Srbiji i uključivanja u nove tokove obrazovanja odraslih kao i radi uklapanja sa evropskim trendovima ovog vida obrazovanja.\n“U vreme intenzivnih reformi obrazovanja, Narodni univerzitet Niš želi da postane i ostane deo modernog vaspitno-obrazovnog sistema. Obzirom da se u Evropi obrazovanje odraslih kao i rad sa osetljivim grupama prepoznaje kao potreban vid obrazovanja u sistemu obrazovanja, kako je celoživotno učenje moto koga treba slediti, sticanje novih znanja, shvatanje kako to neko drugi radi u Evropi, je ono što je ovoj kući, radi napretka potrebno. To je u skladu sa vizijom za internacionalizacijom i razvojem evropske dimenzije i podizanja kvaliteta rada na viši nivo. Saradnja sa srodnim ustanovama u Evropi doprinelo bi boljem radu i otvorenijem pristupu ka različitostima i prihvatanju novina, što daje bolji kvalitet rada i samim tim donosi benefite i korisnicima usluga, a i široj društvenoj zajednici. Osnovni cilj razvoja Narodnog univerziteta u narednom periodu je ne samo internacionalizacija već stvaranje nove ideje rada sa odraslima, ističe direktorka Ranđelović i dodaje da trenutno Narodni univerzitet raspolaže planovima i programima za preko 200 zanimanja iz različitih oblasti, koji su rađeni u skladu sa standardima za ta zanimanja.\n“Kroz obuke neformalnog obrzovanja godišnje prođe oko 1000 ljudi, bilo da sami finasiraju obuke, ispite ili ih upućuju radne organizaciije. Narodni univerzitet Niš, sarađuje i sa nevaldinim organizacijama koje u okviru svojih programa upućuju ciljne grupe na razne edukacije radi poboljšanja njihovog statusa u društvu, materijalnog stanja kao i integracije u društvo. Takođe, cilj je da se nauči sistem organizovanja i volonterskog rada kao i aktivnosti koje ublažavaju generacijski jaz, koje stvaraju pozitivan odnos među različitim kulturama. Ovim se omogućava prevazilaženje geografsko-mentalno-fizičko-ekonomska razdvojenost, a unapređuje pozitivna ideja saradnje i podsticanja uključivanja u zajednicu.\nU tom smislu, susreti, učenje, praćenje kako to neko drugi radi je on što može da učini da prvo zaposleni ove kuće steknu nova znanja a zatim sve to se prenese na pojedince ,a samim tim i šire, na čitavu zajednicu.\n“Zbog toga je to novi put kojim Narodni univerzitet planira da krene u budućnosti. Usko povezano sa osnovnom delatnošću je razvoj modernih metoda nastave, to jest da se nova saznanja prenesu određenim ciljnim grupama. U tom smislu, potrebno je stručno usavršavanje nastavnika, odnosno edukatora i drugog osoblja u oblasti obrazovanja. Osnovni cilj razvoja Narodnog univerziteta u narednom periodu je ne samo internacionalizacija već stvaranje nove ideje rada sa odraslima. Podsticanje njihovih želja koje su neostvarene, a koje se mogu postići kroz kreativno učenje bez obzira na godine ili milje iz koga dolaze. Na kraju, takav stav prema odraslima, osetljivim grupama i marginolizovanim kategorijama, podsticanje njihove kreativnosti, ohrabrivanje ka promenama, ohrabrivanje i rad sa onima koji imaju probleme uključivanja u zajednicu po bilo kom osnovu je benefit koji se neće odnositi samo na konkretnog polaznika, ili samo na Narodni univerzitet , već cela zajednica može imati koristi od podsticaja kreativnosti, pozitivnog mišljenja, otvorenosti prema novinama i usvajanju onoga što je dobro i napredno.\nTakođe, cilj je da se nauči sistem organizovanja i volonterskog rada kao i aktivnosti koje ublažavaju generacijski jaz, koje stvaraju pozitivan odnos među različitim kulturama. Ovim se omogućava prevazilaženje geografsko-mentalno-fizičko-ekonomska razdvojenost, a unapređuje pozitivna ideja saradnje i podsticanja uključivanja u zajednicu.\n“U tom smislu, susreti, učenje, praćenje kako to neko drugi radi je on što može da učini da prvo zaposleni ove kuće steknu nova znanja a zatim sve to se prenese na pojedince ,a samim tim i šire, na čitavu zajednicu. Zbog toga je to novi put kojim Narodni univerzitet planira da krene u budućnosti, ističe direktorka.\nOznakeedukacija EU evropski narodni neformalno Niš obrazovanje projekti put razvojni Univerzitet\nPrethodni Da li je moguće napraviti papir bez drveta?\nSledeći Nova serija koja će vas oduševiti – „20 minuta“


Ministarstvo državne uprave i lokalne samouprave | Bela Palanka i Dimitrovgrad pokazali veliku želju i odgovornost u borbi protiv sive ekonomije\n26. jula 2017. Bela Palanka i Dimitrovgrad pokazali veliku želju i odgovornost u borbi protiv sive ekonomije\nMinistar državne uprave i lokalne samouprave, Branko Ružić posetio je danas opštine Bela Palanka i Dimitrovgrad koje su zauzele prvo, odnosno drugo mesto u takmičenju gradova i opština u okviru nagradne igre „Uzmi račun i pobedi“. Žitelji tih opština su prikupili najveći broj fiskalnih računa i slipova po stanovniku i nagrađeni su besplatnom „vaj-faj“ zonom i sredstvima u iznosu od 20.000 evra za projekte od javnog značaja, koje su sami građani odabrali. U Dimitrovgradu će biti opremljen turistički info centar, a u Beloj Palanci rekonstruisano arheološko nalazište Remizijana.\nMinistar Ružić je istakao je da su građani Dimitrovgrada pokazali veliku želju za borbom protiv sive ekonomije i pokazali kako direktno mogu uticati na poboljšanje uslova života u svojoj zajednici.\n„Ceo Pirotski okrug je bio veoma uspešan u ovoj nagradnoj igri čime su pokazali lojalnost prema svojoj državi, a u prvom kvartalu ove godine bilo je za 47 odsto više žalbi za neizdavanje računa što pokazuje veliku društvenu odgovornost građana“, rekao je Ružić i istakao značaj uloge premijerke Ane Brnabić koja je započela ovaj projekat u okviru koga je poslato 85 miliona fiskalnih računa i slipova, a pripadajući PDV je bio devet miliona evra.\n„Građani su sami izabrali gde će uložiti novac što je još jedan način da se pokaže kako treba da funkcioniše lokalna samouprava i kako država predstavlja servis građana“, naglasio je Ružić.\nMinistar Ružić je obišao i novootvoreni Uslužni centar u okviru opštine Dimitrovgrad gde se sada na jednom mestu nalazi nekoliko službi.\nNakon Dimitrovgrada, ministar je posetio i opštinu Bela Palanka i rekao je da su stanovnici Bele Palanke pobednici nagradne igre, ali i svi stanovnici Srbije, jer je podignuta svest o šteti zbog neregularnosti koje postoje u sistemu.\n„Opredeljenje vlade je jasno po ovom pitanju i građani su pokazali rešenost da učestvuju u borbi protiv sive ekonomije i želju da se budžet puni na pravi način. Rekonstrukcija arheološkog nalazišta je spoj modernog i tradicije i tu se vidi jasna namera da štitimo našu kulturnu baštinu, ali i da odgovaramo na moderne izazove“, naveo je Ružić i dodao da će se krenuti u realizaciju nove i sveobuhvatnije nagradne igre koja će biti u funkciji „slamanja“ sive ekonomije.\nMinistra Ružića su prilikom posete opštinama Pirotskog okruga dočekali predsednik opštine Dimitrovgrad Vladica Dimitrov i predsednik opštine Bela Palanka, Goran Miljković.


Na početku seminara, učesnike je u ime Agencije, pozdravio Zoran Đuranović, Direktor Sektora zа vazduhoplovne usluge u vazdušnom prostoru, koji je kazao da čvrsto vjeruje u regionalnu saradnju i mogućnosti koje pruža. “Jedino snažna regionalna saradnja može da omogući bezbjedno, jeftino i kvalitetno upravljanje avio saobraćajem u cijelom regionu. Rezultati koji su postignuti za godinu od pokretanje Inicijative „Zajednička oblast pružanja usluga” ulivaju nam nadu da će upravo ovaj region služiti kao primjer drugima u narednom periodu”, rekao je Đuranović.\nNa seminaru, koji predstavlja nastavak aktivnosti u okviru Inicijative, još jednom je istaknuta važnost regionalne saradnje, bez koje bi Jedinstveno evropsko nebo ostalo podijeljen prostor.\nS ciljem podsticanja saradnje u oblasti vazdušnog saobraćaja u jugoistočnoj Evropi, krajem 2012. Godine, crnogorska Agencija za civilno vazduhoplovstvo Crne Gore pokrenula je Inicijativu “Zajednička oblast pružanja usluga”, uz fokus na efikasnije i sigurnije pružanje usluga u vazdušnom saobraćaju. Inicijativa promoviše Jedinstveno evropsko nebo u regionu i predstavlja važan korak ka efikasnijem učestvovanju država zapadnog Balkana u ovom konceptu.\nTakođe, predviđeno je da Inicijativa obezbjeđuje i ekonomske benefite za zemlje učesnice, kroz zajedničke projekte i saradnju između regionalnih civilnih vazduhoplovnih vlasti i pružaoca usluga u vazdušnoj plovidbi.\nČlanice Inicijative su predstavnici iz Crne Gore, Makedonije, Kosova, Albanije i Mađarske, dok status zemalja posmatrača imaju predstavnici iz Srbije i Bosne i Hercegovine. Osim ovih zemalja na seminaru učestvuju i predstavnici iz Azerbejdžana, Turske i Ukrajine.\nPrilog: isječci iz dnevnih štampanih medija


Vreme 1336 - Evropske integracije Srbije (2): U znaku broja trideset pet\nKONKRETNI KORACI DO ČLANSTVA: Federika Mogerini i Aleksandar Vučić\nKao što je objašnjeno u prvom delu iz serije o procesu proširenja Evropske unije ("Vreme" br. 1335), istorijat EU je neodvojiv od procesa evropskih integracija. Tokom proteklih decenija, međutim, kriterijumi za pristupanje u članstvo su se neprestano pooštravali, a proces tehnički i politički usložnjavao. Tako je Hrvatska, koja je u EU ušla 2014, morala da ispuni niz uslova koji nisu bili postavljani za istočnoevropske zemlje koje su u članstvo primljene deceniju ranije. Sledstveno tome, Srbija i Crna Gora, koje su još u pregovaračkom procesu, imaju pred sobom složeniji "domaći zadatak" od Hrvatske, dok će onim zapadnobalkanskim državama koje još nisu otvorile poglavlja biti još teže. U ovom, drugom po redu tekstu iz projekta koje "Vreme" objavljuje u saradnji sa Ministarstvom za kulturu i informisanje Srbije, biće reči o konkretnim koracima koji vode ka članstvu, i posebno o pregovaračkim poglavljima.\nDa bi zahtev neke zemlje da joj se da status kandidata bio usvojen, ona mora da ispuni takozvane Kopenhaške kriterijume, formulisane 1993. na samitu EU u danskoj prestonici: da ima stabilan demokratski sistem (što uključuje vladavinu prava, zaštitu manjina i vladavinu prava) i tržišnu ekonomiju. Sem toga, neophodno je da zemlja koja želi da postane kandidat formalno izrazi spremnost da se pridržava obaveza koje proističu iz članstva i zajedničke evropske politike.\nPrvi korak na tom dugačkom putu Srbija je načinila potpisivanjem Sporazuma o stabilizaciji i pridruživanju (SSP), u Luksemburgu, 28. aprila 2008. godine. Ovaj trgovinski sporazum, kojim je Srbiji omogućen pristup na zajedničko evropsko tržište, stupio je na snagu tek pet godina kasnije, zbog nedovoljne saradnje sa Haškim tribunalom. U međuvremenu, Srbija je 2009, tokom švedskog predsedavanja i zvanično podnela zahtev za kandidaturu, koji je prihvaćen 2011, nakon ocene Evropske komisije da su Kopenhaški kriterijumi ispunjeni, a Evropski savet jednoglasno prihvatio tu ocenu. Sem toga, građanima Srbije je nešto ranije (od 2009) omogućeno da putuju u EU bez viza, što formalno nije deo procesa proširenja, ali ima praktičan i simbolički značaj.\nUobičajeni sledeći korak je formalno dobijanje statusa kandidata, ali u slučaju Srbije to se nije odmah dogodilo, zbog zahteva Brisela da se otvori dijalog o normalizaciji odnosa sa Prištinom, i da taj dijalog donese opipljive rezultate. Dijalog Beograda i Prištine, uz posredovanje tadašnje visoke predstavnice EU za spoljnu politiku i bezbednost Ketrin Ešton, otvoren je 2011. na tehničkom nivou, a sledeće godine je podignut na visoki politički nivo, i tek tada je Srbija i zvanično postala kandidat. Međutim, da bi pregovori zaista otpočeli, bilo je neophodno da se sa Prištinom potpiše Sporazum o normalizaciji (Briselski sporazum), što je učinjeno u aprilu 2013. U junu iste godine doneta je odluka o otvaranju pregovora, ali je do prve međuvladine konferencije, kojom se otvara pregovarački proces, došlo tek u januaru 2014, zbog slabog napretka u procesu normalizacije. Iz istog razloga, ali i zbog pokušaja Hrvatske da uslovi Srbiju nizom bilateralnih zahteva, Srbija je neuobičajeno dugo čekala na otvaranje prvih pregovaračkih poglavlja, tako da je do toga došlo tek u decembru prošle godine, otvaranjem poglavlja 35, a zatim poglavlja 23 i 24 u junu ove godine. Proces normalizacije odnosa Beograda i Prištine će i ubuduće imati odlučujući uticaj na tempo pregovora, o čemu će biti reči kasnije.\nOvde treba zastati i ukazati da pregovori o pristupanju, premda se tako zovu, to u suštini nisu: kako je svojevremeno upozorio uticajni poslanik i član Spoljnopolitičkog komiteta Evropskog parlamenta Edvard Kukan, to je u stvari diktat. Tokom ovog procesa, podeljenog na 35 poglavlja koja obuhvataju različite privredne, pravne, političke i društvene aspekte, zemlja kandidat mora da dokaže da može da ispuni i sprovodi acquis commmunautaire, to jest zajedničke evropske propise i pravila. Te propise, kojih je mnoštvo, usvaja Evropski savet na predlog Evropske komisije, a ratifikuje ih Evropski parlament. Zemlje članice koje krše acquis izlažu se riziku od sankcija dok sa tom praksom ne prestanu (što se u praksi često dešava), ali zemlje kandidati su pod posebnim nadzorom, i izbegavanje da se evropski propisi ugrade u domaće zakone i dosledno primenjuju može ozbiljno da uspori pregovarački proces.\nSem toga, tokom mandata komesara za proširenje Štefana Fila (2010–2014), i pregovarački proces ugrađen je princip fundamentals first, odnosno "najpre osnovne stvari". To u praksi znači da se poglavlja 23 i 24, koja regulišu pravosuđe, policiju i osnovna prava, otvaraju među prvima i zatvaraju poslednja, kao i da se posebno prati ne samo usklađivanje domaćih zakona sa acquis, nego i njihova primena. Za Srbiju je u poglavlje 35, pod tačkom razno, uvedeno praćenje procesa normalizacije sa Kosovom, koje će takođe biti zatvoreno među poslednjima. Postoji i pravilo da zastoj u pregovorima o poglavljima 23 i 24 (a za Srbiju i 35) može da dovede do zamrzavanja pregovora o svim ostalim poglavljima, tako od ovih "superpoglavlja" zavisi ceo tok pregovaračkog procesa.\nOtvaranju poglavlja prethodi još jedan proces sa teško prevodivim imenom: skrining (eng. screenining), tj. snimanje stanja u zemlji kandidatu za svako od 35 poglavlja kako bi se videlo u kojoj meri su domaći zakoni i praksa u skladu sa evropskim standardima. Za svako poglavlje se rade dva skrininga: eksplanatorni (tokom koga eksperti iz Evropske komisije objašnjavaju kolegama i političarima iz zemlje kandidata acquis za to poglavlje); i bilateralni, kada političari i stručnjaci iz zemlje kandidata govore o sistemu u svojoj državi. Zatim se za svako poglavlje pišu izveštaji i akcioni planovi, koje Evropska komisija treba da odobri. Na kraju tog procesa, i jednima i drugima je jasnije šta konkretno treba preduzeti da bi se poglavlja otvorila i zatvorila.\nU slučaju Srbije, skrining je počeo u septembru 2013. godine i uspešno je završen je u martu 2015, zahvaljujući napornom radu šefice srpskog pregovaračkog tima Tanje Miščević i njenih saradnika. Tokom tih osamnaest meseci u Briselu je održano je 68 sastanaka, u kojima je sa srpske strane učestvovalo više od 2000 ljudi, uključujući ne samo političare i državne službenike, nego i privrednike, bankare i predstavnike civilnog društva. Rezultati skrininga ugrađeni su u pregovaračke platforme Srbije i EU, i tek nakon toga bilo je moguće otvoriti poglavlja.\nOdluku o otvaranju poglavlja donosi Evropski savet na predlog Evropske komisije, a kada se oceni da je država kandidat ispunila sve kriterijume za dato poglavlje, ono se zatvara. Ovaj proces obično traje godinama, a šta konkretno obuhvata svako pojedinačno poglavlje i šta ona znače za Srbiju biće reči u narednim nastavcima.\n3. Poslovno nastanjivanje i vršenje usluga\n4. Slobodno kretanje kapitala\n6. Pravo privrednih društava\n10. Informaciono društvo i mediji\n12. Bezbednost hrane, veterinarska i sanitarna pitanja\n19. Socijalna politika i zapošljavanje\n20. Preduzetništvo i industrijska politika\n21. Transportne mreže\n24. Pitanja pravde, slobode i bezbednosti.\n25. Nauka i istraživanja\n30. Ekonomski odnosi sa inostranstvom\n31. Spoljna, bezbednosna i odbrambena politika\n33. Finansijske i budžetske odredbe\n35. Razno (proces normalizacije odnosa Beograda i Prištine)


Dačić i Vučic da se ograde od Palme - Beograd Prajd - Peščanik\nBeograd Prajd poziva predsednika vlade Ivicu Dačića i prvog potpredsednika Aleksandra Vučića da se izjasne povodom pretnji poslanika Dragana Markovića Palme da će Ustav Srbije ponovo biti prekršen zabranom Prajda. Istovremeno, poslanik Marković treba da objasni javnosti kako je moguće da o trošku građana Srbije pravi hotel u Grčkoj u kojoj se godišnje održavaju dve Parade ponosa (Solun i Atina).\nDragan Marković Palma je u emisiji “Veče kod Ivana Ivanovića” na TV Prva, emitovanoj 21. septembra 2012. godine rekao da će Prajd biti otkazan “iz bezbedonosnih razloga”. Beograd Prajd ponovo upozorava javnost da su izjave predstavnika vlasti kojima se sugeriše da je država ta koja može “otkazati Prajd” apsolutna neistina, jer ga ona može samo zabraniti kršeći time sopstveni Ustav, zakone i međunarodne standarde koji je obavezuju. Ovakav stav je jasno zauzeo i Ustavni sud u svojoj odluci iz decembra 2011. godine.\nU vreme kada zastrašuje građane Srbije kako bi deca mogla videti učesnike Beograd Prajda, poslanik Dragan Marković o trošku građana Srbije pravi hotel u zemlji (Grčkoj) u kojoj postoji veći stepen slobode za pripadnike LGBT zajednice i u kojoj se bez problema održavaju dve Parade ponosa (Solun i Atina). U istoj emisiji, poslanik Marković pokušava da zastraši građane Srbije scenom ljubljenja dvojice muškaraca, a u isto vreme, u grčkim letovalištima uopšte nije neuobičajeno videti scenu koju Marković pominje.\nObzirom da je Dragan Marković Palma član vladajuće koalicije u Srbiji, predsednik vlade i prvi potpredsednik se moraju jasno ograditi od ovakvih poziva na kršenje Ustava i jasno uputiti poruku građanima da će svi učesnici i gosti biti sigurni i zaštićeni tokom trajanja Beograd Prajda 2012.\nBeograd Prajd poziva sve predstavnike vlasti i političkih partija da se uzdrže od govora mržnje i poziva na kršenje zakona i Ustava, bez obzira na to da li podržavaju održavanje Prajda. Iako prihvatamo činjenicu da neki predstavnici vlasti imaju drugačije mišljenje o načinima ostvarivanja ljudskih prava LGBT zajednice, ovo mišljenje se ne može ispoljavati kroz otvorene pozive na mržnju, diskriminaciju, kršenje zakona i međunarodnih standarda koji jasno obavezuju Srbiju.\nBeograd Prajd, 23.09.2012.


Tanjug 8. aprila 2020. 16:02\nBEOGRAD – Fudbalski klub Partizan zvanično je saopštio da je doneo odluku da će u tromesečnom periodu svim profesionalnim fudbalerima prvog tima, članovima stručnog štaba i članovima menadžmenta kluba plate biti umanjene za 50 odsto.\n„FK Partizan koristi ovu priliku da ukaže na neophodnost donošenja i izricanja mera kojima nastoji da, u vremenu pandemije virusa SARS 2 KOV 19, te uvedenog vanrednog stanja u Republici Srbiji istakne solidarnost i najadekvatnije prevazilaženje predstojeće finansijske krize. Kako je realno ocekivati da ce se vanredno stanje ukinuti tek u drugoj polovini maja a fudbalska prvenstva nastaviti tokom juna meseca, to je jasno da se medusobna prava i obaveze izmedu klubova (poslodavaca) i profesionalnih fudbalera (zaposlenih) ne mogu ostvarivati kao u periodu redovnog stanja“, stoji u saopštenju kluba iz Humske.\nDodaje se da je na osnovu preporuke FIFA (COVID-19 Football Regulatory Išues), Mišljenja Ministarstva omladine i sporta Repubike Srbije i clanova 116. i 117. Zakona o radu Republike Srbije a u vezi sa cl. 137. Zakona o obligacionim odnosima, FK Partizan je, na svojoj sednici Upravnog odbora, jednoglasno zakljucio:\n„Upravni odbor FK Partizan, uz saglasnost šefa strucnog štaba, donosi odluku da se u tromesecnom periodu svim profesionalnim fudbalerima prvog tima, clanovima strucnog štaba i clanovima menadžmenta kluba, odreduje umanjenje ugovorenih mesecnih primanja za 50 procenata“, stoji u saopštenju crno-belih.


Podsticaji za vinogradare | Vojvodina Info\nNajviši ukupni iznos podsticaja koji može da se ostvari u jednoj kalendarskoj godini je 80 miliona dinara. Maksimalni iznosi podsticaja po pojedinoj meri su, za analizu zemljišta 200 hiljada dinara, za izradu vinogradarskog projekta milion dinara, za pripremu zemljišta 20 miliona, za nabavku sadnica 30, za nabavku naslona, odnosno kolja takođe 30 miliona dinara.\n„Ako se podsticaji odnose na proizvodne zasade sa srpskim domaćim i odomaćenim sortama vinove loze, podsticaji se uvećavaju za 100 hiljada dinara po hektaru proizvodnog zasada vinove loze”, kaže se u javnom pozivu.\nTakođe, ako se podsticaji odnose na proizvodne zasade vinove loze koji su u potpunosti podignuti na nadmorskim visinama iznad 200 metara, odnosno na južnim ekspozicijama, odnosno na nagibu terena iznad deset stepeni ili na terasiranim površinama, podsticaji se uvećavaju u iznosu od po 100 hiljada dinara po hektaru podignutog proizvodnog zasada vinove loze.\nPrevious articleViber u Srbiji juče nije radio: Sada sve funkcioniše, a ovo je bio potencijalni PROBLEM\nNext articleOTKRIVAMO najbolji način kako da vežete svoju masku (VIDEO)


"Besomučna kampanja lažima Marinike Tepić" - Studio B\n„Besomučna kampanja lažima Marinike Tepić“ Studio B, Tanjug\nObjavljeno: 19.11.2019. 17:05 Izmenjeno: 19.11.2019. 19:04\nSNS: Nastavlja se besomučna kampanja koju Dragan Đilas vodi preko svoje najbliže saradnice Marinike Tepić protiv predsednika Aleksandra Vučića, u kojoj se svakoga dana iznose nove laži.\nŠef poslaničke grupe SNS-a Aleksandar Martinović izjavio novinarima u Skupštini da se kampanja ujedno vodi i protiv ministarstava odbrane, unutrašnjih poslova, zatim Vojske Srbije, srpske namenske industrije.\n„Besomučna kampanja se vodi iz dana u dan, svakoga dana se iznose nove laži, a danas smo mogli da čujemo i da je Aleksandar Vučić kriv za smrt našeg ambasadora u Libiji“, kazao je Martinović i dodao da je za to predsednika optužila „Marinika Tepić Preletačević, žena koja je uspela da promeni sedam političkih stranaka za nekoliko godina“.\n„Tepićeva u stvari čita tekstove Milovana Brkića koji su objavljeni pre nekoliko godina i sada im je glavni argument da je Vučić kriv za smrt ambasadora u Libiji, sada se više ne priča o Krušiku“, rekao je Martinović i naveo da je predsednik sada kriv za smrt ambasadora kao što je opoziciji bio kriv i za poplave, pad helikoptera.\n„Ta kampanja se dalje vodi da građani Srbije, pre svega građani Vojvodine, ne bi znali da je Marinika Tepić samo u 2015. godini, za izmišljeni sport takozvane ‘banatske šore’ dala skoro pet miliona dinara, da je po pisanju medija iz vremena DS-a učestvovala u izazivanju saobraćajne nesreće u kojoj je jedna osoba poginula i onda je ta afera zataškana, jer je Tepićeva bila pokrajinski sekretar za omladinu i sport“, naveo je Martinović.\n„Ovih dana samo ste mogli da čujete ‘da bogda umro, treba mu ispaliti pet metaka u leđa, pa posle da se napijemo’, a danas Tepićeva kaže da je Vučić odgovoran za smrt ambasadora u Libiji i da je izvozio oružje Al Kaidi. Prosto ne mogu da verujem da neko ko je narodni poslanik izađe pred novinare i kaže to bez ikakvog stida i sramote“, kazao je on.\n„Oni neka nastave dalje sa svojom besomučnom kampanjom i dobro je ovo što rade kako bi građani mogli da vide razliku. Dok mi gradimo puteve, oni se bave pitanjem da Vučiću treba ispaliti pet hitaca u leđa i to govori da nemaju nikakvu politiku“, ukazao je Martinović.\nUpitan za Nacrt zakona o referendumu i narodnu inicijativu kojim se predviđa da za uspeh referenduma u Srbiji više neće biti potrebna izlaznost veća od 50 odsto upisanih birača, već će se usvajati odluka većine izašlih glasača i da li će se time možda „progurati izglasavanje nezavisnosti Kosova“, Martinović je kazao da će se poslanici pozabaviti svim predlozima Vlade Srbije i dodao da nema govora, ni pomisli da će se izmenom bilo kojeg zakona učiniti korak napred ka priznavanju nezavisnosti Kosova.\n„Vučić je kao predsednik Republike rekao i ja to samo mogu da ponovim – dok je on predsednik Kosovo i Metohija neće biti priznati kao nezavisna država i svi zakoni koji se nalaze ili koji će doći u procedure Skupštine sa eventualnim priznanjem KiM, dok je Vučić predsednik – nikakve veze nemaju“, kazao je Martinović.\nMirković osudio izjave Marinike Tepić\nAleksandar Mirković, šef odborničke grupe SNS-a u Skupštini grada Beograda saopštio da nas patološka opterećenost ministrom Stefanovićem kao i Đilasov zadatak da se po svaku cenu histerično napadaju i umanje rezultati MUP-a, dovodi u situaciju da marionete iz dana u dan izmišljaju priče koje su u domenu naučne fantastike.\nPosle jučerašnjeg pokušaja da se mesna zajednica predstavi kao policijska stanica, poslednji njihov komičar Aleksić, današnjom izjavom istakao je svoju kandidaturu za najvećeg lažova iako je konkurencija u njegovj stranci, a pogotovo u tom propalom SzS-u, jako velika jer mora da nadmaši Mariniku i Boška.\nGnusne laži i celu fantaziju nema potrebe ni demantovati jer postignuti rezultati policije to rade sami za sebe. Radi poređenja, dok je šef ovog nesnađenog političara u pokušaju, Vuk Jeremić zajedno sa Đilasom bio na vlasti godišnja zaplena droge je bila oko 1,4 tone, dok samo u ovoj godini zaplena prevazilazi 6 tona.\nKoliko god lagali uspeh policije, Vlade Srbije i napredak naše zemlje u svakom pogledu neće uspeti da umanje, kao što ni brutalnim napadima na Vučića i Stefanovića, neće uspeti da ih spreče da svoj posao rade pošteno, vredno i posvećeno interesu Srbije i svih njenih građana, naveo je Mirković.\nMarković:Puleni Đilasa potpuno izgubili dodir sa realnošću\nSekretar Gradskog odbora Beograd SNS Aleksandar Marković, ocenio je da je današnja konferencija za novinare poslanika NS Miroslava Aleksića još jedan u nizu neoborivih dokaza da su puleni Dragana Đilasa potpuno izgubili dodir sa realnošću.\n– Nesrećni što im niko ne veruje u umobolne laži da Srbija snabdeva oružjem ISIS, danas su odlučili da njihov učesnik rijalitija Aleksić pređe na optužbe da Srbija učestvuje u proizvodnji droge – saopštio je Marković.\nNavodi da histerični pokušaji diskreditacije ministra Stefanovića u kojima se nije libio blaćenja sopstvene zemlje i pripadnika MUP-a, koji uz podršku Stefanovića ostvaraju rekordne rezultate u borbi protiv narko-dilera, u Aleksićevoj današnjoj izvedbi toliko su sramotni, da nisu vredni ni komentarisanja.\n– Obnevideli od agresivne želje da se dokažu Đilasu i vrate ga nekako u fotelju kako bi mogao da nastavi da obrće milione preko grbače građana Srbije i besni zbog nemanja podrške građana koja se rapidno bliži nivou statističke greške, utrkuju se u iznošenju šizofrenih i toliko očiglednih izmišljotina u cilju napada na ministra Nebojšu Stefanovića i pripadnike MUP-a – kaže Marković.\nNajpre su se sinoć, kako navodi, Marinika Tepić i Boško Obradović dokazali „kao teški lažovi“, tvrdeći da je skup Srpske desnice organizovan u policijskoj stanici, a ispostavilo se da je reč o sali lokalne samouprave.\n– Ponovo se potvrdilo da oboje lažu i da kao i uvek ne udostoje građane Srbije čak ni da trepnu kada budu razotkriveni, već samo nastave sa novim lažima – kaže funkcioner SNS.\n„Pokret socijalista poručuje Mariniki Tepić da princip ‘napad je najbolja odbrana’, kojim se nedeljama rukovodi, nije dobar princip ni za nju, ni za njene šefove Đilasa i Bastaća. Prvo, zato što svi građani znaju da njoj nije teško da slaže kad god joj to Đilas zatraži i da toliko brzo slaže, gotovo isto kao i kad promeni stranku, a drugo zato što građani još bolje pamte sve lopovluke i malverzacije Đilasa i Bastaća na njihov račun“, stoji u saopštenju Pokreta socijalista.\nU toj stranci dodaju da neistine Marinike Tepić i napadi na predsednika Vučića ne mogu da sakriju da je „Dragan Đilas trgovao sekundama na RTS, da je zadužio Beograd, a postao bogatiji za 600 miliona evra“.\nDodaju da je „Krušik“ 2012. godine bio pred zatvaranjem, ali je 2013. godine u budžet uplatio 222 miliona dinara, a 2018, čak 1,497 milijardi dinara.\nNavode i da je 2013. godine broj zaposlenih u „Krušiku“ bio 1.264, dok danas u „Krušiku“ radi 3.231 radnik, što je, ističu, pravi uspeh Vučića – razvoj Srbije i nova radna mesta.\nPokret socijalista navodi da Tepićeva proizvodi lažne afere isključivo iz mržnje prema Vučiću i zbog toga da bi prekrila prave afere Dragana Đilasa i poručuju da „tako i nastavi“, a Vučić će nastaviti da se bori za Srbiju.


Oglasile se i Železnice: Ništa ne dugujemo EPS-u\nB92\t03.03.2017 20:31\nNijedno od četiri železička preduzeća u Srbiji zaključno s 3. martom nema neplaćenih dospelih obaveza prema EPS-u, na ime duga za struju, saopštile su Železnice\nŽeleznice Srbije saopštile su da nijedno od preduzeća železničkog sektora u Srbiji - Železnice Srbije, Infrastruktura železnica Srbije, Srbija Voz i Srbija Kargo, nema neplaćenih dospelih obaveza prema Elektroprivredi Srbije.\nO tome je obaveštena i Svetska banka, na sastanku koji je održan ove nedelje u Vladi Srbije.\nOstala tri železička preduzeća su Infrastruktura železnice Srbije, Srbija voz i Srbija kargo.\nNaime, iznos duga Železnica Srbije za struju Elektroprivredi Srbije", na dan 31. decembar 2015. godine iznosio je 2,75 milijardi dinara (2.756.311.037 dinara), po zapisniku o međusobnom usaglašavanju obaveza.\nŽeleznice Srbije a.d. su izmirile svoje obaveze prema EPS-u zaključno sa 31. decembrom 2015. godine i to u međusobnom kompenzacionom aranžmanu između JP EPS, Železnice Srbije, Republika Srbija i više drugih učesnika u ovom postupku.\nTo je urađeno u okviru sprovedenog procesa statusne promene i restrukturiranja Železnica Srbije a.d. koji je realizovan tokom prethodne dve godine, a uz aktivno učešće Vlade Srbije, Ministarstva građevinarstva, saobraćaja i infrastrukture i drugih resornih ministarstava, MMF-a, Svetske banke i Kancelarije Evropske komisije u Srbiji, a na osnovu Projektnog zadatka Svetske banke i usvojenih izveštaja konsultanata.\nOvaj kompenzacioni aranžman potvrđen je Zaključkom Vlade Srbije, kao i odlukama Nadzornog odbora EPS-a i Skupštine Železnica Srbije a.d. o čemu je informisana i Svetska banka.\nCeo postupak, uključujući i međusobno usaglašavanje svih učesnika finalizovan je i u računovodstvenom smilsu u januaru 2017.\nNova društva izdvojena iz Železnica Srbije, u okviru statusne promene izdvajanja uz osnivanje (Infrastruktura železnica Srbije, Srbija Voz i Srbija Kargo), koja su pojedinačno kao novoosnovane firme sklapile ugovore sa Elektroprivredom Srbije, izmiruju svoje obaveze u zakonskim rokovima.\nTakođe, u skladu sa zakonskim rokovima svoje obaveze izmiruju i Železnice Srbije ad. Na osnovu svega navedenog, ni jedno od četiri železnička društva iz železničkog sektora u Srbiji na današnji dan nema neplaćenih dospelih obaveza prema EPS-u.\nProgramima poslovanja za 2017. godinu u sve četiri železničke kompanije planirano je i redovno izmirivanje svih obaveza prema EPS-u, što će biti i realizovano.


Fudbalski savez Kosova i Metohije dobio nove prostorije | Radio Kosovska Mitrovica\n27. May, 2020 08:23 |\nZaposleni u Pokrajinskom fudbalskom savezu uselili su se u nove poslovne prostorije u Nemanjinoj ulici u Kosovskoj Mitrovici. Ovaj prostor se sastoji od nekoliko opremljenih kancelarija smeštenih u zgradi sa dvorištem i pripadajućim parking prostorom.\nKako je u izjavi za program Radio Kosovske Mitrovice rekao Igor Uljarević, predsednik Fudbalskog saveza Kosova i Metohije, sve se to desilo zahvaljujući nesebičnim angažovanjem načelnika okruga Slavka Simića, koji je prepoznao rad ovog saveza i potrebu da se radi na unapređenju sporta. U dodeljenim prostorijama će biti okružni fudbalski Savez Kosovske Mitrovice i Pokrajinski FS, a u skorijoj budućnosti će u istim prostorijama početi sa radom i selekcije.\nU proteklom dvomesečnom periodu nije bilo takmičarskih aktivnosti zbog aktuelne epidemiološke situacije, sve lige amaterskog ranga su prekinute, tako da će na osnovu do tada postignutih rezultata FS Kosova i Metohije nadležnim savezima saopštiti prvake za sva tri okružna fudbalska saveza sa teritorije Kosmeta.\nUljarević takođe najavljuje početak ligaških takmičenja za avgust mesec, a do tada će se intenzivno raditi na pripremama kako bi svi savezi funkcionisali normalno.\n“Jedna od novina je i ta da će se posle 20 godina ponovo aktivirati selekcije u svim starosnim kataegorijama tako da će se putem ove aktivnosti posvetiti mladima i radu sa mlađim kategorijama”, ističe Uljarević.\nNačelnik okruga Slavko Simić je nakon uručenja ključeva poželeo Fudbalskom savezu Kosova i Metohije uspešan rad i sportske rezultate.\nOn je naglasio da će državne institucije Republike Srbije i ubuduće pokušavati da reše najvažnije probleme građana, ali i srpskih institucija na Kosovu i Metohiji.


Uklanjanje ugljen-dioksida iz okeana: Lov na gasovitu morsku neman - Biznis i Finansije\nEgipat je objavio da planira da oporezuje blogere i...\nZakon o deviznom poslovanju: Kamen spoticanja između privrede i...\nIstraživanje u Srbiji: Koliko se vakcinisanih od delta soja...\nOtišli iz “Google”, osnovali poznate društvene mreže i postali...\nGlobalna nestašica čipova je trenutno na svom vrhuncu\nRuši se Pančevački most i gradi se novi\nKoncesije u Srbiji: Tajanstveni putevi javnih poslova\nKada je uvedeno radno vreme od devet do pet?\nKinesko suzbijanje kriptovaluta\nHome\tTekstoviB&F Plus\tUklanjanje ugljen-dioksida iz okeana: Lov na gasovitu morsku neman\nUklanjanje ugljen-dioksida iz okeana: Lov na gasovitu morsku neman\nby bifadmin 3. septembra 2021.\nIdeja da se uporedo sa smanjenjem štetnih emisija priroda očisti i tako što će se već emitovani ugljen-dioksid izdvojiti iz okruženja i preraditi u neškodljive materije nije novost. U svetu postoji više postrojenja za lov na ugljenik u atmosferi, ali su zbog njegove razuđenosti u vazduhu ovakvi poduhvati i dalje nedovoljno efikasni a jako skupi. Zato naučnici predlažu zaokret ka okeanima, gde je ugljenik koncentrisaniji, pa bi njegovo „hvatanje“ bilo tehnološki izvodljivije i jeftinije. Razvijeni su i prototipi za takve sisteme, a naučnicima se pridružuju i startap kompanije.\nNova metoda za borbu protiv klimatskih promena deluje kao deo savremene alhemije. Naučnici su smislili kako da iz okeana izvade ugljen-dioksid i pretvore ga u neškodljivu stenu. Naime, od svake tone ugljen-dioksida koju emitujemo u vazduh, približno četvrtina te količine završi u okeanima, koji je usisaju kao ogroman vodeni sunđer. Nepoželjni višak ovog atmosferskog gasa u morskoj vodi stvara kiseline koje ugrožavaju staništa i živi svet u okeanima.\nNaučnici već odavno razmišljaju o mogućnostima da se štetnim gasovima, prvenstveno ugljeniku, doskoči i tako što će posebnim metodama biti uklonjeni iz prirode. Drugim rečima, traže se najbolja rešenja za lov na ugljen-dioksid.\nVećina dosadašnjih istraživanja bila je usmerena na mogućnosti da se on ispumpa iz vazduha, a potom da se bezbedno udomi i korisno upotrebi bez štetnih posledica. Jedan od postupaka je skladištenje u poljoprivrednom zemljištu, bez negativnog uticaja na prinose. Drugi je njegovo geološko skladištenje, kako bi se preradio i upotrebio za proizvodnju goriva i hemijskih supstanci. Treća varijanta je mineralizacija, odnosno prevođenje u čvrsto stanje i pretvaranje ugljen-dioksida u stene.\nVoda „isplativija“ od vazduha\nAli, ugljen-dioksid je raspršen u atmosferi u milionima usitnjenih čestica i zato njegovo „hvatanje“ nije nimalo jednostavan posao. Mada u Evropi, SAD i Kanadi postoji preko deset manjih postrojenja koja se bave direktnim izdvajanjem ugljen-dioksida iz vazduha i trenutno se u Americi gradi prva velika fabrika koja bi trebalo da ukloni do milion tona ugljenika godišnje, sve trenutno raspoložive tehnologije su nedovoljno efikasne a izuzetno skupe.\nJer, da bi se ostvarili postavljeni klimatski ciljevi, potrebno je da se uporedo sa smanjivanjem emisija uklanja oko 10 gigatona ugljen-dioksida godišnje iz atmosfere do 2050. godine i da se ta količina udvostruči do kraja ovog veka.\nZato je iz Instituta za upravljanje ugljenikom pri Univerzitetu u Kaliforniji stigao novi predlog, za koji naučnici tvrde da je izvodljiviji i racionalniji. Reč je o već pomenutoj metodi pretvaranja ugljen-dioksida u stene, ali umesto da se on izdvaja iz vazduha, ideja je da se „lovci“ okrenu okeanima. Zašto?\nMorska voda sadrži puno kalcijuma i magnezijuma. Kada se joni kalcijuma ili magnezijuma kombinuju sa ugljen-dioksidom, formiraju kalcit ili magnezit. Hemijska reakcija je slična onoj koja morskim ljuskarima omogućava da grade svoje ljušture. Ako bi se, međutim, u ovom prirodnom procesu upotrebila električna energija, on bi mogao da bude daleko brži, delotvorniji i da se odvija u mnogo većim razmerama. Iz tog razloga, naučni tim iz Kalifornije je predložio novu tehnologiju koja će morsku vodu provoditi kroz električnu mrežu, koristeći elektrolizu za pokretanje hemijske reakcije, potrebne za stvaranje karbonatnih stena.\nDo sada su naučnici izgradili prototip električne mreže u koju upumpavaju morsku vodu. Na taj način prikupljaju podatke o količini ugljen-dioksida koja može da se ukloni tokom različitih vremenskih perioda, analiziraju efikasnost procesa i količinu potrebne energije, kao i promenljive parametre koji imaju najveći uticaj na taj proces u praksi. Cilj je da se model maksimalno usavrši kako bi bio osnova za gradnju sistema sa mnogo većim kapacitetima.\nDobijanje vodonika kao nusproizvoda\nCeo proces donekle nalikuje radu postrojenja za prečišćavanje vode, ali se u ovom slučaju koriste morske trave koje inače prerađuju ugljen-dioksid, a uz pomoć električne energije ugljenik se podstiče da zajedno sa kalcijumom i magnezijumom formira čvrstu materiju. Istovremeno, ostatak tako „prečišćene“ vode se vraća u okean. Prema objašnjenju stručnjaka sa Masačusetskog instituta za tehnologiju, to je voda sa većim alkalnim svojstvima i zato može da ublaži stvaranje kiselina koje ugrožavaju morski svet.\nPored izvlačenja ugljenika iz morske vode, hemijska reakcija ima i korisni nusproizvod – vodonik. Imajući u vidu da je vodonik jedan od najznačajnijih alternativnih goriva budućnosti, njegova proizvodnja i prodaja bi mogla u velikoj meri da kompenzuje troškove izgradnje i održavanja sistema za pretvaranje ugljen-dioksida iz okeana u stene.\nIako je lov na ugljenik u okeanu novija tehnologija, kalifornijski naučnici nisu usamljeni u razvoju ovakvih projekata. Tako kanadska startap kompanija „Planetari Hidrogen“, sa sedištem u lučkom gradu Halifaks na obali Atlantskog okeana, izvlači ugljenik iz morske vode i pretvara ga u čvrstu supstancu, a uporedo proizvodi vodonik. Umesto da koristi elektrolizu, u tom procesu upotrebljava hidroksid. To je alkalna supstanca koja ubrzava pretvaranje ugljenika u stene, što je prirodno veoma spor geološki proces.\nDa li dobrobit ima skrivene štete?\nPremda su pomenuti projekti još u ranoj fazi, stručnjaci smatraju da imaju nekoliko važnih prednosti u poređenju sa metodama koje se trenutno koriste za izdvajanje ugljen-dioksida iz vazduha. Budući da je koncentracija ugljenika mnogo veća u okeanima nego u atmosferi, tehnologije za njegovo izdvajanje mogu biti efikasnije sa manjim kapacitetima.\nProjekcije pokazuju da bi procedura sa morskom vodom bila upola jeftinija u pogledu utroška električne energije, kao i da ne bi bila potrebna ulaganja u rezervoare za skladištenje izdvojenog ugljen-dioksida.\nPrema računici koju su izveli kalifornijski naučnici, uklanjanjem 10 gigatona ugljen-dioksida iz okeana i njegovom preradom, dobilo bi se 20 gigatona karbonata. Od toga bi, u kombinaciji sa kalcijum hidroksidom, odnosno gašenim krečom, mogao da se pravi beton, koji bi bio ugljenično neutralan.\nAli u ovom trenutku je najteže proceniti kako bi gradnja sistema za hvatanje i preradu ugljenika uticala na staništa i život u okeanima. Dosadašnje iskustvo sa postrojenjima za desalinizaciju vode pokazuje da stvaranje velikih količina karbonata guši biljni svet i bitno menja staništa na morskom dnu. Uz to, samo upravljanje postrojenjima za hvatanje i preradu ugljenika moglo bi direktno da utiče na promene morskih struja, i tako izazove poremećaje u mnogim ekosistemima.\nStručnjaci koji razvijaju pomenute projekte svesni su da svaka nova tehnologija, pored dobrobiti, može naneti i štete koje se tek kasnije uoče. Zato traže rešenja za koja sa sigurnošću može da se proceni da bi u najmanjoj mogućoj meri uticala na prirodne procese u okruženju. Istovremeno se nadaju se da će njihov napredak ohrabriti i druge da im se pridruže u potrazi za najboljim „oružjem“ u lovu na gasovitog predatora.\nIzvor: Biznis i finansije julski broj 187/188\nPiše: Bojana Maričić\nMinimalna cena rada 35.012 dinara u 2022. godini\nBroj vremenskih nepogoda povećan pet puta u poslednjih 50 godina\nEgipat je objavio da planira da oporezuje blogere...\nZakon o deviznom poslovanju: Kamen spoticanja između privrede...\nIstraživanje u Srbiji: Koliko se vakcinisanih od delta...\nOtišli iz “Google”, osnovali poznate društvene mreže i...\nKada je uvedeno radno vreme od devet do...


Tadić pozvao Srbe da se povuku s barikada | Autonomija\nTadić pozvao Srbe da se povuku s barikada\nBarikade ne doprinose odbrani srpskih nacionalnih interesa. One ih, naprotiv, ugrožavaju, poručio predsednik Srbima na severu Kosova\nPredsednik Srbije upozorio je i Kfor da ne uklanjaju barikade, jer ta akcija ugrožava živote građana i mogla bi da proizvede rizik na severu Kosova. On dodaje da je zbog događaja na severu Kosova Srbija danas dalje od dobijanja statusa kandidata nego pre dva dana.\n„Ovo začarani krug iz koga nema izlaza i od koga samo ekstremisti imaju korisi“, kaže Tadić. „Ovako ne možemo rešiti probleme“.\nOn dodaje da svaka eskalacija na Kosovu ugrožava interes Srbije i istakao da se ne smeju ponoviti greške iz 90-ih godina kada su predstavnici Srba odbili Vens-Ovenov plan i plan Z 4.\n„Pozivam predstavnike Kfora da obustave akcije uklanjanja barikada, jer te akcije dovode u pitanje živote gradjana i proizvode teške rizike. Želim da pokažu maksimalnu uzdržanost u narednom periodu i da udju u razgovore sa političkim predstavnicima Srba“, rekao je Tadić .\n„Političke predstavnike Srba pozivam da učine sve da uklone barikade, jer one ugrožavaju živote gradjana a ne obezbedjuju da se odbrani ni jedan jedini nacionalni interes. Naprotiv, dovode nas u situaciju da izgubimo svaku mogućnost da branimo osnovne nacionalne interese i na severu Kosova i u medjunarodnoj areni“, poručio je Tadić.\nBarikade na severu Kosova , prema njegovim rečima, dodatno provociraju akcije Kfora, zbog čega su se svi našli „u začaranom krugu“ iz koga nema izlaza, i u kojem samo ekstremisti imaju korist.\n„Predsednici opština na severu KiM imaju veliku odgovornost, veću nego što je broj ljudi koji su za njih glasali, zato što se na severu Kosova dešava medjunarodni spor. Oni ovom problemu moraju da prilaze racionalno ne iz svog stranačkog ugla. Ne treba ovu situaciju da tumače kao nacionalnu borbu na život i smrt i da vide sebe u ulozi nekakvih nacionalnih heroja, jer to je opasna situacija“, rekao je Tadić.\nKako je istakao, svaki put kad dodje do eskalacije nasilja srpski nacionalni interes na KiM je ugroženiji, jer Srbija nema potencijal da svoje interese brani državnim sredstvima. Kako je zaključio, dijalog je jedina šansa da se reše problemi na KiM, i svi treba da omoguće da se taj dijalog odvija neometano.\nKfor je danas razgovarao sa predstavnicima lokalnih Srba, ali dogovor nije postignut, dok su međunarodne snage upozorile da će ukoliko se Srbi ne uklone sa barikada, biti primorani da upotrebe suzavac.\nBoris Tadić kaže da ima mnogo onih koji imaju interes da Srbija ne dobije status kandidata – od nekih zemalja EU u kojima postoji zamor od proširenja, preko interesa kriminala do interesa političkih stranaka, koje bi želele da ova Vlada ne iskaže svoju uspešnost, i političkih ekstremista.\n„Tu mislim na sve one koji smatraju da se patriotizam iskazuje nasiljem, kao što je to bio slučaj devedesetih godina“, rekao je Tadić, odgovorajući na pitanja novinara koliko dogadjaji na Jagnjenici ugoržavaju dobijanje statusa kndidata.\nMeđu onima kojima nije u interesu da Srbija dobije taj status je i Priština, koja, kako je rekao, Tadić želi da kroz proces pregovora ostvari svoje interese – a to je simbolično poriznavanje nezavisnosti- i da Srbiju uslovi u procesu evrointegracija zarad sopstvenih interesa. Sa druge strane su političke snage i gradjani koji imaju interes da Srbija bude stabilna zemlja, zemlja sa kredibilitetom, jer samo u takve zemlje dolaze investitori. Kada je reč o mojoj poziciji ja odustati neću, nastaviću proces rešavanja problema kroz miran proces i dojalog“, rekao je Tadić.\nU Briselu se u sredu nastavlja dijalog Beograda i Prištine. Kako je ranije najavio Borislav Stefanović, šef pregovaračkog tima Beograda, na dnevnom redu nove runde pregovora biće pitanje prelaza Jarinje i Brnajk i predstavljanje Prištine na regionalnim skupovima i konferencijama. Na osnovu postignutih rezultata dijaloga, ali i situacije na terenu posle najnovijih incidenata u mestu Jagnjenica, ministri spoljnih poslova zemalja članica odlučivaće u ponedeljak, 5. decembra, o statusu kandidata Srbije za članstvo u EU. Konačnu odluku o kandidaturi daće Savet ministara EU 9. decembra.


Naslovna Blog Pametni Sat za Slabovide\nDatum: 13. april 2017.\nJedna od reči koju smo često imali prilike da čujemo poseldnjih godina jeste - inkluzija. U zavisnosti od konteksta, njeno značenje može da bude različito, ali uglavnom podrazumeva proces uključivanja osoba s različitim oblicima invaliditeta u što aktivnije i ravnopravnije učešće u društvu.\nRazvoj informacionih tehnologija je ljudima s određenim hendikepom zaista pružio neke nove mogućnosti, a u nizu primera koji bi to mogli da potvrde, možda je zanimljivo pomenuti pametni sat - za slabovide. Ovo je posebno važno jer su, zbog nepobitne činjenice da se doba u kojem živimo itekako oslanja na vizuelno, slepi i slabovidi nekako najmanje mogli da osete prednosti spomenutog razvoja.\nIdeja za serijskom proizvodnjom ovakvog uređaja, namenjenog vrlo usko definisanoj ciljnoj grupi, nije nova. Zapravo, nekoliko sličnih satova već postoji na tržištu, ali ono što Dot Smartwatch definitivno izdvaja od ostalih, jeste činjenica da se njegovo funkcionisanje ne zasniva na zvučnim signalima, već na korišćenju četiri simbola Brajeve azbuke. Ili, još preciznije, na kružnoj površini sata nalaze se četiri ćelije sa po šest aktivnih kuglica u nizu, pomoću kojih je moguće slati jednostavne poruke.\nJužnokorejska kompanija Dot počela je rad na ovom uređaju još pre tri godine, ali je trenutak izlaska na tržište više puta pomeran zbog problema najpre sa displejem - trebalo je pronaći način da baterija traje dovoljno dugo, a zatim i sa kuglicama koje omogućavaju pisanje, jer su morale da budu istovremeno i vrlo pokretljive i vrlo izdržljive.\nU međuvremenu su mnogi odlučili da podrže ovaj projekat, između ostalih i slavni slepi muzičar Stivi Vonder, tako bi tokom marta Dot Smartwatch konačno trebalo da se nađe u prodaji.\nI ukoliko sat naiđe na pozitivan prijem, južnokorejanci su spremni da, koristeći sličan koncept, izbace čitav niz uređaja koji bi omogućili istinsku inkluziju slabovidih. Na primer, čitače - poput Kindle-a - samo sa Brajevom azbukom, interaktivne table za edukaciju i slično...


MOL: Ruska nafta u Slovačkoj i Mađarskog zadovoljavajuća\nTanjug 25. aprila 2019. 18:52\nBEČ – Kvalitet sirove nafte koja teče preko naftovoda Družba u južnom pravcu za Slovačku i Mađarsku zadovoljava operativne standarde i svi segmenti naftovoda se stalno prate, saopštila je danas mađarska kompanija za naftu i gas MOL za TAŠ.\n„Mi smo svesni da postoje zabrinutosti u vezi sa kvalitetom ruske nafte na severnom delu naftovoda Družba. Na Južnom delu – u Slovačkoj i u Mađarskoj – MOL i Slovnaft kontinuirano prate i mere kvalitet sirove nafte na svakom delu naftovoda i na ulazu u zemlju. Za sada kvalitet sirove nafte zadovoljava naše operativne standarde“ navodi MOL.\nBritanska agencija Rojters javlja da je tranzit ruske sirove nafte prema Poljskoj i dalje ka ostatku Evrope preko jednog kraka naftovoda koji prolazi kroz Belorusiju obustavljen, nakon što je Varšava odbila da tu naftu u svojim rafinerijama preradi, navodeći kao razlog njen loš kvalitet.\nPoljska je u sredu prestala da prihvata rusku naftu koja ulazi u zemlju preko Belorusije, potvrdio je glavni inženjer beloruskog operatora naftovoda „Gomeltransnjeft“ Andrej Verigo, a prenosi RT.\nPoljski operator naftovoda PERN obavestio je belorusku stranu da više ne može da prerađuje naftu zbog pada kvaliteta, rekao je Verigo, zbog čega, kako dodaje, nije jasno kada će isporuke ka Evropi biti nastavljene.\nI Nemačka je suspendovala uvoz ruske nafte preko naftovoda „Družba“, navodeći takođe kao razlog „loš kvalitet“.\nTranzit ruske nafte prema Ukrajini, koja prolazi kroz južni deo naftovoda, nije bio pogođen ovim problemom i tom trasom se dnevno isporuči oko 40 hiljada tona.\nHrvatska: Sud prvi put „oborio“ ceo ugovor u…\nŠta kaže Lala kad zatekne Sosu sa švalerom u pozi 69?\n- Iju, naopako!


Od 1. jula o problemima na putevima „OBAVEŠTAVAĆE“ vas RADIO - Lepa Reč\nHomeVestiOd 1. jula o problemima na putevima „OBAVEŠTAVAĆE“ vas RADIO\nLepa Reč Vesti\nOd prvog jula počinje primena specijalnog sistema za obaveštavanje vozača u slučaju nesreće ili prepreke na putu. Sistem će se primenjivati i van auto-puta, na magistralnim putevima kao što je, na primer, Ibarska magistrala. Nosioci ovog projekta su RTS, MUP Srbije i JP „Putevi Srbije“, prenosi RTS.\nProjekat je završen za samo osam meseci, a povod je bio jedan veliki lančani sudar na auto-putu gde su vozači bez informacija u magli napravili udes u kome je učestvovalo na desetine vozila, a nekoliko osoba je, nažalost, poginulo.\nSistem se sastoji od informacija koje MUP i JP „Putevi Srbije“ prikupljaju na terenu. Procenjuje se rizik za odvijanje saobraćaja i kada se donese odluka, putem radio-signala programa 202 RTS-a prekida se program i upućuje poruka svim vozačima koji imaju upaljeno dugme na radio-aparatu sa oznakom TA.\nPrekid se dešava i ako ne slušate radio, ako na primer slušate muziku sa diska ili u-es-be-a, samo je bitno da vam opcija TA ostane u funkciji.\n„U trenutku kada dobijemo informaciju od operativnog centra MUP-a, mi ćemo je objaviti, a ta informacija će se čuti u automobilu u kome je aktivirno dugme sa oznakom TA. To ništa nije novo u svetu, ali se nadamo da će to smanjiti broj saobraćajnih nesreća sa smrtnim posledicama“, rekla je Milica Kuburović, urednik programa 202 Radio Beograda.\nOvaj sistem će preusmeravati saobraćaj sa jednog na drugi pravac ili na regionalni put sa auto-puta da bi se izbegla gužva, kažu u JP „Putevi Srbije“.\n„Da idu sa auto-puta, drugim pravcima i da nema zastoja, to je broj jedan“, poručuje Zoran Drobnjak, direktor JP „Putevi Srbije“.\nDugme TA ima većina radio-aparata koji su ugrađeni u automobile posle 2006. godine. Mole se lokalne i regionalne radio-stanice u Srbiji da ovaj sistem kao opciju isključe sa predajnika jer jedino tako mogu osloboditi frekvenciju za informacije na teritoriji čitave Srbije.đ


DSK: Kurti treba da spreči osnivanje paralelnog univeziteta na severu - Kosovo Online\nDSK: Kurti treba da spreči osnivanje paralelnog univeziteta na severu\n22. Avgust 2021. • 15:31\nDemokratski savez Kosova smatra da vlada Aljbina Kurtija ponovo "instalira" Srbiju na Kosovu polaganjem kamena temeljca Univerziteta u Prištini sa privremenim sedištem u Kosovskoj Mitrovici, prenela je Gazeta ekspres.\nStranka Ljumira Abdidžikua nazvala je ovu akciju ponižavajućom za Kosovo, koje, kako smatraju, jača paralelne strukture na severu.\nDemokratski savez Kosova traži od premijera Kurtija da spreči osnivanje paralelnog univerziteta na severu.\n"Premijer Kurti mora da zameni prazne izjave u Briselu konkretnim akcijama na teritoriji svoje države. On mora odmah, bez odlaganja, da smeni ministra iz reda manjina i po svaku cenu spreči osnivanje paralelnog univerziteta na severu", navodi DSK.\nTa stranka ističe da je, uz odobrenje posete Ministarstva spoljnih poslova, direktor Kancelarije za Kosovo Vlade Srbije zajedno sa ministrom iz vlade Aljbina Kurtija, položio kamen temeljac Univerziteta u Prištini sa privremenim sedištem u Kosovkoj Mitrovici.\n“Ovom akcijom oni delegitimizuju i degradiraju državu Kosovo, istovremeno gazeći identitet Univerziteta u Prištini”, poručuje DSK.\nKosovo DSK Univerzitet\nKosovo je priznata zemlja vekovima u srpskoj drzavi srbiji zasto zelite silom tudje sto nije i vama ne pripada ?!!!\nOvaj novi iz LDK kao da je danas ušao u politiku i ne baštini polutiku Rugove, Aganija, Mustafe... Pravi problem gde ga nema. Ne osniva se novi univerzitet KiM već se gradi zgrada za već 60 godina star univerzitet u Prištini jer ste i studente i profesore isterali iz prostorija fakulteta kao i studenskih domova koje je Srbija gradila. Svesni ste Briselskog Sporazuma, svesni ste ustava Kosova, ali ne... Zašto ne kritikujete vladajuću kliku za genocid nad sopstvenim narodom zbog odbijanja srpskih donacija vakcine nego ste čekali donacije iz domovine porodice Kurti iz Norveške kojim je istekao rok. Srpska vakcina je dobra Albancima iz Preševa i Bujanovca ali vama ne. Čak ste sprečili donacije vakcine Rame zbog izbora na kojem je učestvovao albano, crnogorsko, norveško kosovski oremijer Kurti... E, da, zaboravio sam da Kurti ima pored Crnogorskog i srpsko državljanstvo.\nPoslanica DPK: Srpski univerzitet u Severnoj Mitrovici se gradi u dogovoru s Kurtijem\nPoslanica Demokratske partije Kosova Ariana Musljiu Šoši kaže da se izgradnja srpskog “paralelnog” unverziteta u Severnoj Mitrovici radi u dogovoru sa kosovskim premijerom Aljbinom Kurtijem.\nGaši: Premijeru, gde ste dok Srbija ulaže više od šest miliona evra za Univerzitet?\nPredstavnici Srbije položili kamen temeljac "Univerziteta u Prištini“ u Mitrovici, Kurti ćuti


ISTRAŽIVAČI Univerziteta Kolumbija su uspeli da dokažu da stres u stvari doprinosi da kosa brže sedi. Ono što je ohrabrujuće je da su oni pronašli i neverovatan "protivotrov" ovoj pojavi.\nViše odmora za manje sedih vlasi\nTim naučnika pregledao je 14 dobrovoljaca, uključujući sedam muškaraca i sedam žena, i analizirao uzorke kose pomoću digitalne kamere, mikroskopa i skenera. Uz to ispitanici su bili upitani da procene koliko su pod stresom.\nUtvrdili su da kada su dlake još uvek pod kožom kao folikuli, podložne su uticaju hormona stresa i drugih stvari koje se dešavaju u našem umu i telu.\nMeđutim, odmor može da zaustavi ovakav uticaj stresa. Jer, kako je naveo Martin Pikard, jedan od autora studije, jedna od ispitanica je tokom ove studije otišla na odmor i pet dlaka na glavi joj se "vratilo" u tamniju boju tokom tog perioda.\nHIRURG GORAN BARIŠIĆ O VRSTAMA HEMOROIDA: Oba oblika mogu da se jave odvojeno ili zajedno kod istog pacijenta\n18. 08. 2021. u 13:10\nDoktor u kući dr novosti seda kosa stariji\n103 BONUS I DO 100 EVRA: Obezbeđena jednokratna novčana pomoć za 64.370 penzionera


Italija ne ide na Svetski kup? Stvarnost ili mašta? - Meridianbet Vesti\nFudbal Author:\tCentrala Bg - 13/11/2017\nItalija ne ide na Svetski kup? Stvarnost ili mašta?\nSvakodnevnim rečnikom bi se reklo da se ”digla i kuka i motika” na Đampjera Venturu posle utakmice u Solni gde je Italija izgubila od Švedske rezultatom 1:0 i dovela sebe u situaciju da izgubi mesto na Svetskom kupu u Rusiji sledeće godine.\nNiko ne tvrdi da je to mesto bilo garantovano pre početka kvalifikacija, ali nije previše realno zamisliti mundijal bez četvorostrukog svetskog šampiona. Italija se samo jednom nije pojavila na smotri najboljih fudbalskih selekcija na planeti, a za nimljivo je da je to bilo upravo u Švedskoj 1958. godine.\nPoraz od 1:0 iz odbijenog udarca prema golu Bufona nije strašan sam po sebi, a prednost ni u kom slučaju nije nenadoknadiva pogotovo što se revanš igra u Milanu, međutim, ono što su izabranici Đampjera Venture pokazali na terenu u prvoj utakmici (a često i u samim kvalifikacijama) je razlog velike zebnje na Apeninima.\nMalo je onih koji ne misle da Ventura nije odgovoran, a priličan broj izražava sumnju u njegovu sposobnost da motiviše fudbalere i u kratkom roku unese značajnije promene.\nMnogi neće biti zadovoljni čak i ako Italija eliminiše Švedsku samo iz razloga što bi u tom slučaju verovatno ”omiljeni” selektor i dalje ostao na kormilu reprezentacije.\nPrema Meridianbet proceni, Italija je veliki favorit za pobedu na San Siru, ali bi ona trebalo da bude sa najmanje dva gola razlike. Ono što se pokazalo kao problem u Solni je nepovezanost sredine i napadača, kao i nedostatak ideja koji su pokazali Danijele De Rosi, Verati i Marko Parolo. Sam Ventura je mnoge (neprijatno) iznenadio ubacivanjem Insinjea u poslednjih petnaestak minuta, ali umesto Veratija na poziciju na kojoj fudbaler Napolija ne može da pruži poseban učinak.\nZa revanš meč je pozvan Insinjeov saigrač Žoržinjo, za koga mnogi mmisle da je trebali odavno da bude u sastavu, a koji bi trebalo da svojom maštovitošću donese prevagu na sredini terena i snabdeva napadače upotrebljivim loptama.\nSa druge strane, sve što Švedska treba da uradi je da sačuva prednost. To ovako izrečeno zvuči veoma lako, ali čak i protiv ovako neubedljive Italije, zadatak sigurno ne može da bude unapred označen kao obavljen.\nPogodak Jakoba Johansona u svakom slučaju znači višestruko više nego da nije postignut, jer omogućava postavku taktike koja će imati za cilj da iskoristi situaciju u kojoj Azuri moraju da napadaju tražeći golove. Ono što ipak treba imati u vidu je činjenica da Italija nije izgubila na svom terenu nijednu takmičarsku utakmicu još od 1999. godine, ostvarivši od tada 36 pobeda i 8 nerešenih rezultata!\nŠveđani inače imaju jednu pobedu u Italiji koja datira iz 1983. godine, kao i tri poraza na četiri poslednja takmičarska gostovanja.\nPošto je Svetski kup nezamisliv bez Azura, moramo da predložimo jedinicu i to tačnim rezultatom 2:0 po Meridianbet kvoti 6,00, a ostatak možete videti ovde.\n10.11.2017. Italija pred teškim zadatkom u Solni\nTags:Bufon, Đampjero Ventura, Italija, kvalifikacije, kvote, Meridianbet, šampion, San Siro, Švedska, Svetski kup\nNBA: okršaj starih kolega, Jokić u Nurkićevoj kući za nastavak serije!


U MANIRU GOLGETERA Spajić zatresao mrežu za preokret i ulogu junaka Anderlehta /VIDEO/ :: Sportal\nNebojša Todorović - Vest objavljena: 22:32 - 23.09.2017\nTandem za preokret: Uroš Spajić i Stančiju Foto: Stare Slike\nU startnoj postavi tima iz Brislea bili su reprezentativci Srbije Ivan Obradović i Uroš Spajić, i upravo je bivši štoper Crvene zvezde bio zadužen za trijumf.\nBeveren je poveo već u 12. minutu preko Telina i najavio da bi kriza Anderlehta mogla da dobije novu epizodu.\nIpak, Stančiju je u 75. izjednačio i devet minuta pre kraja dobro izveo korner sa leve strane, a Spajić u maniru pravih golgetera utrčao na prvu stativu i glavom prosledio loptu u mrežu.\nZa preokret, za konačnih 1:2 i ulogu junaka Anderlehta, koji je tek sedmi na tabeli sa 12 bodova.\nEvropski fudbal Uroš Spajić Ivan Obradović FK Anderleht


RTCG - Radio Televizija Crne Gore - Nacionalni javni servis :: Eurosong 2021 :: Test pokazao da pobjednik Eurosonga nije bio drogiran\n24. 05. 2021. 20:44 >> 12:36 2\nPjevač italijanske grupe "Moneskin" (Maneskin), čija pjesma je pobijedila na ovogodišnjem Eurosongu nije se drogirao, saopštio je danas organizator takmičenja navodeći da je urađeni test na narkotike bio negativan.\n"Nije bilo nikakvog konzumiranja droge... i smatramo da je to pitanje sada zatvoreno", navela je Evropska radiodifuzna unija (EBU) u saopštenju.\nČlanovi italijanske glem-rok grupe "Moneskin" vratili su se juče u domovinu, uz spekulacije da je pjevač benda Damjano David uzimao kokain tokom nastupa na finalu Evrovizije u Roterdamu.\nPošto se pojavila tvrdnja da je David uzeo kokain na takmičenju u subotu u Holandiji, on je obećao da će se podvrći testu.\nPobjeda grupe "Moneskin" u subotu treća je za Italiju na Evroviziji i prva od 1990. godine, kada je prvo mjesto u Zagrebu zauzeo pjevač Toto Kutunjo.\nEurosong Evrovizija MANESKIN\n11:01 Preminuo američki pjevač Mit Louf\n08:02 Netfliks: Broj pretplatnika ispod očekivanja\n07:06 Zimi više gubimo kosu jer fali ovih vitamina\n06:59 Spremam novu pjesmu, korona otkazala nastupe\n06:55 Potaž u sosu od pečene paprike


U Bihaću je održan još jedan sastanak na temu rješavanja migrantske krize. Šuhret Fazlić, gradonačelnik Bihaća, ugostio је Delegaciju poslanika u Evropskom parlamentu iz grupacije Socijalista i Demokrata, te lidere Fondacije Fridrih Ebert u Bosni i Hercegovini.\nEvropska Unija mora rješavati problem migrantske krize na njenom izvoru, ali i pomoći rješavanju problema u kojem se trenutno nalazi Bosna i Hercegovina kada je riječ o migrantskoj krizi, zaključeno je, između ostalog, na današnjem sastanku.\n“Ono što smo uvidjeli je da je potrebno poboljšati koordinaciju između različitih nivoa vlasti. Takođe, novi paket mjera koji će u martu predstaviti predsjedavajući je veoma važan. Naš zadatak u Parlamentu je da vidimo kakav će to biti paket mjera i da li će zaista uspjeti riješiti probleme na njihovom izvoru”, ističe Betina Volat, poslanik u Evropskom parlamentu.\nKakav paket mjera priprema Evropska unija, nisu željeli govoriti. Međutim, rekli su da će EU, kao i do sad, pomagati Bosni i Hercegovini kada je riječ o rješavanju migratnske krize. Bihać je najslabija karika u cijelom lancu i zbog toga Evropska Unija mora preuzeti veću odgovornost, ističu poslanici u Evropskom parlamentu.\nOvi poslanici su podigli glas u Evropskom parlamentu i na neki način su bili glas Bišćana te od njih sigurno možemo očekivati pomoć, kazao je gradonačelnik Bihaća. Dodao je i da pored pomoći poslanika u Evropskom parlamentu očekuje mnogo više od Savjeta ministara, ali i bolju saradnju sa Republikom Hrvatskom koja predsjedava Evropskom Unijom.\n“Smatram da je situacija sada mnogo bolja za nas u Bihaću i da nećemo biti sami ostavljeni da sa Vladom kantona rješavamo ove probleme, nego da će to postati prije svega globalno, evropsko pitanje, onda državno pitanje na niovu BiH sa kojim treba da se bave svi pobrojani prije nas, pa tek onda mi Bišćani”, smatra gradonačelnik Bihaća Šuhret Fazlić.\nNa nivou države potrebno je donijeti jedinstven plan za upravljanje migrantskom krizom, jer od parcijalnih rješenja nema koristi. Ovo pitanje se može tretirati jedino kao cjelovit problem na nivou države i bez toga, kao i bez saradnje sa Republikom Hrvatskom, problemi će se ponavljati, zaključeno je na današnjem sastanku.\nOznake\t#bihać\t#migrantska kriza\t#poslanici EP\t#Šuhret Fazlić\nBeograd: Usvojeni zajednički principi za javne medijske servise Z. Balkana


Trampova ofanziva: Nova tužba u Džordžiji, u Nevadi zakazano ročište /video/ - Sputnjik Srbija\n07:38 25.11.2020 (osveženo 07:41 25.11.2020) Preuzmite kraći link\nTramp je ponovo kritikovao državnog sekretara Džordžije Breda Rafenspergera zbog toga što nije dozvolio proveru koverata kojima su glasovi stigli poštom, jer jedino na njima stoje potpisi birača. On smatra da bi na taj način bilo otkriveno „desetine hiljada nelegalnih glasova“, kako je napisao.\nGlasovi u Džordžiji ručno su prebrojavani zbog male razlike između dva kandidata, a posle prebrojavanja utvrđeno je da je pobedio demokratski kandidat Džo Bajden. Tramp, međutim, smatra da nisu proverene tvrdnje za izborne manipulacije.\nAmerički predsednik preneo je i tvit u kome se navodi da je sud u Nevadi zakazao ročište na kom će biti izneti dokazi o izbornoj krađi koje su prikupili Republikanci, te saslušano 15 svedoka.\npredsednički izbori u SAD, tužba, Nevada, Džordžija, Donald Tramp


RTS :: Univerzitetski klinički centar u Nemačkoj biće podrška našem zdravstvu\nZdravlje Univerzitetski klinički centar u Nemačkoj biće podrška našem zdravstvu\nsreda, 23. mar 2022, 08:10 -> 08:13\nZdravstvo Srbije imaće ubuduće podršku jedne od najsavremenijih i najboljih univerzitetskih klinika u Nemačkoj. Nove metode, razmena iskustava, usavršavanje i saradnja dogovorena je tokom zvanične posete ministra zdravlja nemačkom Univerzitetskom kliničkom centru u Kilu.\n„Mi imamo ovde u Nemačkoj jedan sustav gde možemo usmeriti pacijente kućnim doktorima koji isto imaju dežurstva, tako da tu imamo sreće da ne viđamo 500, 600 pacijenata na dan, nego stvarno one koji trebaju pomoć i koji su stvarno za bolnicu“, naglašava dr Domagoj Šunk, direktor UC Klinike Šlezvig Holštajn.\n„Ovo je izuzetna šansa i prilika da pokažemo našu novu zgradu, našu digitalizaciju i logistiku, operacione sale, pedijatriju i sve jedinice intenzivne nege koje smo ovde napravili i tako naš sistem doveli u red. Ovo je sjajna prilika da razmenimo ideje i dogovorimo dugoročnu saradnju“, navodi dr Jens Šolc, direktor UK Šelzving Holštajn u Kilu.\n„Ono oko čega smo se dogovorili, a to je oko uvođenja novih metoda koje oni ovde imaju, a mi ih još nemamo u Beogradu, nemamo ih u Srbiji. Oko razmene naših stručnjaka i stručnjaka iz Nemačke i mislim da nam je prostor za saradnju i za unapređenje saradnje izuzetno veliki.\nMislim da već vidljive rezultate možemo da imamo do kraja godine. Ovo je izuzetno bitno da imamo vezu sa onima koji su najbolji u Evropi i među najboljim u svetu“, ističe dr Zlatibor Lončar, ministar zdravlja Republike Srbije.\nU ovom trenutku epidemijska situacija u Nemačkoj nije dobra. Beleži se svakodnevno više od 200.000 novozaraženih. Za ulazak u bolnicu neophodno je da pokažete ili dokaz o vakcinaciji i pi-si-ar testiranju, a svi moraju da nose N95 maske.


Vlada RS danas o izmjeni i dopuni Zakona o željeznicama - Mostarski.ba\nHome / BiH / Vlada RS danas o izmjeni i dopuni Zakona o željeznicama\nVlada RS danas o izmjeni i dopuni Zakona o željeznicama\n12/10/2017\t81 Pregleda\nVlada Republike Srpske trebalo bi danas da po hitnom postupku razmatra Prijedlog zakona o izmjeni i dopunama Zakona o željeznicama Republike Srpske. Sjednica Vlade Republike Srpske zakazana je za 10.00 sati.\nDnevnim redom predviđeno je i razmatranje Informacije o aktivnostima u vezi sa izradom Nacrta strateškog plana ruralnog razvoja BiH, kao i Informacije o preostalim obavezama po projektu “Projektovanje, izgradnja i opremanje nove bolnice u Bijeljini”.\nMinistri bi trebalo da razmatraju i izvještaje o analizi i planu aktivnosti po pitanju traženja nestalih, istraživanju i procesuiranju ratnih zločina, te o saradnji institucija Republike Srpske sa Međunarodnim krivičnim sudom za ratne zločine počinjene na području bivše Jugoslavije sa sjedištem u Hagu za 2016. godinu.\nNa dnevnom redu nalazi se i Prijedlog odluke o prenosu prava svojine na nekretninama, koje su nabavljene za potrebe stambenog zbrinjavanja lica sa statusom člana porodice poginulog borca ili ratnog vojnog invalida, na opštinu Kozarska Dubica.\nPrethodne Postignut historijski međupalestinski dogovor\nSljedeća Otvorene prijave za program „Crowdfunding Akademija“


Komšić službeno zatražio status kandidata za BiH u EU - 08.03.2022, Sputnik Srbija\nKomšić službeno zatražio status kandidata za BiH u EU\nPredsedavajući Predsedništva Bosne i Hercegovine Željko Komšić danas je službeno zatražio od EU da razmotri zahtev Bosne i Hercegovine za dobijanje statusa... 08.03.2022, Sputnik Srbija\nKomšić je uputio pismo čelnicima Evropske unije, naglasivši da bi dodela statusa kandidata ojačala sigurnost i suverenitet BiH, prenosi portal „Kliks“.„U ovo vreme, kada jedna velika zemlja, koristeći svoje vojne potencijale, nastoji da zauzme i sebi potčini susednu zemlju, više nego ikada je potrebno evropsko jedinstvo i jasan signal da je Zapadni Balkan deo Evrope, a države koje ga čine neupitne buduće članice EU“, navodi Komšić u pismu.On je zamolio čelnike EU da, u okviru institucija Evropske unije, stave u razmatranje mogućnost dodeljivanja kandidatskog statusa BiH.Komšić dodaje i da status kandidata ne znači i automatsko pokretanje pregovaračkog procesa.Međutim, u tom periodu bi, kako tvrdi, trebalo sprovesti niz reformi kako bi BiH bila osposobljena za pregovarački proces.\nbosna i hercegovina (bih), željko komšić, članstvo u eu, region, region – politika\nPredsedavajući Predsedništva Bosne i Hercegovine Željko Komšić danas je službeno zatražio od EU da razmotri zahtev Bosne i Hercegovine za dobijanje statusa kandidata.\nKomšić je uputio pismo čelnicima Evropske unije, naglasivši da bi dodela statusa kandidata ojačala sigurnost i suverenitet BiH, prenosi portal „Kliks“.\n„U ovo vreme, kada jedna velika zemlja, koristeći svoje vojne potencijale, nastoji da zauzme i sebi potčini susednu zemlju, više nego ikada je potrebno evropsko jedinstvo i jasan signal da je Zapadni Balkan deo Evrope, a države koje ga čine neupitne buduće članice EU“, navodi Komšić u pismu.\nOn je zamolio čelnike EU da, u okviru institucija Evropske unije, stave u razmatranje mogućnost dodeljivanja kandidatskog statusa BiH.\nKomšić dodaje i da status kandidata ne znači i automatsko pokretanje pregovaračkog procesa.\n„To ostavlja dovoljan period vremena da se nakon obavljenog pregleda napretka istaknu uslovi kojim bi se BiH dovela u stanje da kvalitetno i bez unutarnjih blokada uđe u proces pregovora s Evropskom unijom ispunjavajući kriterijume iz Kopenhagena“, dodaje Komšić u pismu.\nMeđutim, u tom periodu bi, kako tvrdi, trebalo sprovesti niz reformi kako bi BiH bila osposobljena za pregovarački proces.


Predsednik Crne Gore Milo Đukanović ocenio je da je zdravlje građana Crne Gore zbog širenja koronavirusa u ozbiljnoj opasnosti, te da je neophodno ažurno uvođenje i energična primena mjera, efikasna kontrola njihovog poštovanja i zatvaranje granice za ulazak u državu bez PCR testa.\nĐukanović je u izjavi povodom aktuelne epidemiološke situacije kazao da je za nešto više od 11 meseci od posledica infekcije koronavirusom preminulo više od hiljadu građana Crne Gore.\n„Ono što je u aprilu ili maju prošle godine bila tužna vest u prijateljskim zemljama širom sveta sa daleko većim brojem stanovnika, zbog čega sam šefovima država u ime građana Crne Gore i u svoje ime upućivao izraze saosećanja i solidarnosti, danas je naša tragična realnost“, naveo je Đukanović.\nPrema njegovim rečima, stravične brojke koje pokazuju svakodnevni porast obolelih i preminulih, ne smeju nikoga ostaviti ravnodušnim.\nOn je istakao da su više nego ikada potrebni sistemski pristup, timsko delovanje nadležnih institucija, profesionalnost, efikasnost i solidarnost u obavljanju svih poslova.\nU tom cilju je, kako je naveo, neophodno ažurno uvođenje i energična primjena mera, efikasna kontrola njihovog poštovanja, zatvaranje granice za ulazak u Crnu Goru bez PCR testa, kao i ubrzanje procesa imunizacije u interesu efikasnije i dugoročnije zaštite zdravlja stanovništva.\n„Da bi uspeli u tome, moramo se uzdići iznad svih podela, zaboraviti na međusobne optužbe i na sve razlike i nesuglasice političke i druge prirode, pokazati da smo kao društvo dorasli ovom izazovu i vremenu u kojem živimo“, zaključio je Đukanović.\nU Crnoj Gori je, prema poslednjim podacima, aktivno 8.558 slučajeva zaraze koronavirusom.


SAD bile spremne da dozvole Republici Srpskoj referendum o otcjepljenju – mojKontakt portal – Radio Televizija Kontakt\nSAD bile spremne da dozvole Republici Srpskoj referendum o otcjepljenju\nOvo je navedeno u dokumentu od 20. jula 1995, koji je Sendi Berger, savjetnik za nacionalnu bezbjednost predsjednika SAD Bila Klintona, poslao Medlin Olbrajt, državnom sekretaru, i ostalim najvišim zvaničnicima Klintonove administracije o prijedlozima kako okončati konflikt. Inače, CIA objavljuje oko 300 dokumenata koji će baciti novo svjetlo na događaje tokom rata u našem regionu.\nU dokumentu pod nazivom “Izlazna strategija za BiH” navedena su dva moguća scenarija za završetak rata. Prvi scenario se odnosi na brzi završetak konflikta i mirovni sporazum do kraja 1995. godine, a drugi predviđa mogućnost nastavka rata u 1996. godini, ukoliko sukobljene strane ne pristanu na dogovor u 1995. Berger u dokumentu upozorava da je za SAD bolje konflikt završiti prije američkih predsjedničkih izbora 1996. godine.\n“Za nas je bolje suočiti se s ovim pitanjima ove godine nego da se bavimo operacijom povlačenja NATO-a tokom izborne kampanje, jer će stranke imati snažniju potrebu da nas ili pokušaju obrukati ili da nas uvuku u sukob. Odmah treba da počnemo konsultacije s našim saveznicima na našu strategiju poslije povlačenja”, napisao je Berger.\nBerger jasno upozorava da je za Ameriku bolje rat završiti u 1995, ali da je svjestan da srpskoj strani to ne odgovara jer je još bila vojno jača od bošnjačko-hrvatskih snaga, pa je u devet tačaka predložio kako da administracija Srbima ponudi ozbiljne ustupke.\nUkoliko Srbi ne bi pristali na podjelu 49:51 odsto, Berger je predvidio mogućnost da Bošnjaci prihvate manje od 51 odsto u zamjenu za nešto kvalitetniju teritoriju. U četvrtoj tački je ponuda Srbima za veliku autonomiju srpskih područja i obimne specijalne i paralelne veze sa Srbijom.\n“Ako bude neophodno, treba da pritisnemo Bošnjake da dozvole Srbima sprovođenje referenduma nakon dvije do tri godine, kao što smo se složili u paketu iz 1993. godine. Naša argumentacija bi bila da, ako Bošnjaci ne mogu ubijediti srpsku populaciju da je njihova budućnost u reintegraciji, nema svrhe blokirati mirno razdvajanje po uzoru na čehoslovački model”, navodi se u dokumentu.\nU preostalim tačkama sporazum se bavi taktikom kako privoliti Slobodana Miloševića, predsjednika Srbije, na saradnju. U taktici koju su nazvali “Ili radi, ili zaćuti” bila bi ponuđena redukcija sankcija ukoliko bude bio spreman da prizna BiH.\nDrugi scenario je nepovoljniji po srpsku stranu i predviđa povlačenje UNPROFOR-a, dizanje embarga na oružje Bošnjacima i eskalaciju vazdušnih udara protiv Srba u trajanju od godinu dana. U tih godinu dana bi, prema Bergerovim procjenama, došlo do izjednačavanja situacije na frontu.\n“Bošnjacima bismo jasno rekli da su nakon tih godinu dana prepušteni sami sebi”, stoji u dokumentu.\nNakon isteka godinu dana, bila bi razmotrena mogućnost slanja kopnenih snaga u BiH, koje bi imale funkciju mirovnih trupa, koje bi zamijenile UNPROFOR, ukoliko bi postojala volja da se takve snage upute.\n“Osim što bismo obezbijedili oružje i obuku radi pojačanja vojske bh. snaga, obezbijedili bismo im (bh. strani) efektivnu protivvazdušnu odbranu, kojom bi preduprijedili srpsku vazdušnu moć”, ističu u dokumentu.\nDrugi scenario predviđa i pogodnosti za Miloševića, s obzirom na to da se u ovo vrijeme SAD, iz istog razloga kao i u BiH, zalažu za brzo rješenje konflikta u Hrvatskoj.\nIako SAD razmatraju mogućnost ekonomske pomoći Franji Tuđmanu, predsjedniku Hrvatske, s ciljem odgađanja napada na Krajinu, poželjniji im je scenario prisiljavanja Tuđmana i Miloševića na mirovni sporazum.\n“Treba da idemo i dalje i u mirovnom sporazumu predvidimo da Milošević Tuđmanu prepusti Krajinu u zamjenu za dio Istočne Slavonije i garanciju stvaranja konfederacije bosanskih Srba i Federalne Republike Jugoslavije nakon sklapanja mirovnog sporazuma”, piše Berger.\nOlbrajtova neodređena o otcjepljenju\nMedlin Olbrajt, američki državni sekretar, u odgovoru od 3. avgusta 1995. Sendiju Bergeru, savjetniku za nacionalnu bezbjednost, nije isključila mogućnost referenduma o otcjepljenju RS, ali je istakla da favorizuje opciju dizanja embarga na oružje, vazdušne udare protiv Srba i predavanje odgovornosti Bošnjacima za završetak konflikta.\nNapisala je da priželjkuje rješenje po kojem bi Federacija ušla u uniju sa srpskim entitetom, kako bi bio sačuvan teritorijalni integritet BiH.\nO prijedlozima o referendumu i pravu na otcjepljenje Srbima, Olbrajtova je neodređena, ali ne isključuje tu mogućnost. Ona sugeriše da bi postizanje sporazuma bez vazdušnih udara u stvari pogodovalo srpskoj strani da iskoristi pravo na mirno otcjepljenje od BiH i da se “pridruži potencijalnoj velikoj Srbiji”. Takođe, navela je da bi rješenje bez vojnih udara značilo i neprijatan posao u vezi s mirnom razmjenom teritorija između srpske i bošnjačke strane, kako bi se strane uklopile u plan kontakt grupe.\nZa vojnu podršku Bošnjcima navela je dva uslova – da njihovo teritorijalno osvajanje ne pređe granice iz plana kontakt grupe, te da se Bošnjaci ograde od radikalnih islamskih elemenata u BiH.\nUskoro novi most u Zalužanima